open-index/open-wikipedia-markdown huggingface dataset:
ಕೃಷ್ಣ ಅಗರು ಮರ

**ಕೃಷ್ಣ ಅಗರು ಮರ** ತೈಮೀಲಿಯೇಸಿ ಕುಟುಂಬಕ್ಕೆ ಸೇರಿದ ದೊಡ್ಡಮರ. ಅಕ್ವಿಲೇರಿಯ ಅಗಲೋಚಮ್ ಇದರ ಶಾಸ್ತ್ರೀಯ ನಾಮ. ಸಾಮಾನ್ಯ ಬಳಕೆಯ ಇಂಗ್ಲಿಷಿನಲ್ಲಿ ಇದನ್ನು ಈಗಲ್‍ವುಡ್ ಎನ್ನಲಾಗುತ್ತದೆ. ಭಾರತದ ಮೂಲವಾಸಿಯಾದ ಇದು ಭಾರತದ ಪೂರ್ವಭಾಗ, ಭೂತಾನ್, ಅಸ್ಸಾಂ ರಾಜ್ಯದ ಖಾಸಿಯ, ಗ್ಯಾರೊ, ನಾಗಾ, ಕಚಾರ್ ಬೆಟ್ಟಗಳಲ್ಲಿ ಬೆಳೆಯುತ್ತದೆ.
### ಸಸ್ಯ ಲಕ್ಷಣಗಳು
* manuscript, made from the bark of *Aquilaria malaccensis'']]
ಇದು ಸದಾ ಹಸಿರಾಗಿರುವ ಮತ್ತು ಸುಮಾರು 60'-70' ಎತ್ತರಕ್ಕೆ ಬೆಳೆಯುವ ದೊಡ್ಡ ಮರ. ಇದರ ಕಾಂಡದ ಸುತ್ತಳತೆ 5'-8'ಗಳವರೆಗೂ ಇರುತ್ತದೆ. ಇದರ ಚೌಬೀನೆ ಮೃದು ಮತ್ತು ಹಗುರ; ಇದಕ್ಕೆ ವಿಸ್ತರಣ ಶಕ್ತಿ ಉಂಟು. ಇದರ ಬಣ್ಣ ಬಿಳಿ ಅಥವಾ ನಸುಹಳದಿ. ಚೌಬೀನೆ ಬಾಳಿಕೆ ಬರುವಂಥದಲ್ಲ. ಇದನ್ನು ಬರ್ಮದ ಕಾರೆನ್ಸ್ ಜನಾಂಗದವರು ಬಿಲ್ಲುಗಳನ್ನು ಮತ್ತು ವಾಕಿಂಗ್ ಸ್ಟಿಕ್‍ಗಳನ್ನು ತಯಾರಿಸಲು ಬಳಸುತ್ತಾರೆ.
ಕೃಷ್ಣ ಅಗರು ಮರದ ಚೌಬೀನೆಯ ಅತ್ಯಂತ ಒಳಭಾಗದಲ್ಲಿ ಒಂದು ರೀತಿಯ ಸುವಾಸನಾಯುಕ್ತವಾದ ರಾಳ ಮತ್ತು ಚಂಚಲ ತೈಲಗಳ ಮಿಶ್ರಣವಿದೆ. ಕಾಂಡದಲ್ಲಿ ರೆಂಬೆಗಳು ಹೊರಡುವ ಭಾಗದಲ್ಲೇ ಈ ವಸ್ತುವಿನ ಪ್ರಮಾಣ ಹೆಚ್ಚು. ಈ ಭಾಗದ ಬಣ್ಣ ಕಡುಕೆಂಪು, ಈ ಮಿಶ್ರಣಕ್ಕೆ ಅಗರು ಅಥವಾ ಕೃಷ್ಣ ಅಗರು ಎಂಬ ವಾಣಿಜ್ಯನಾಮವಿದೆ. ಇದರ ಉತ್ಪತ್ತಿಯ ಕಾರಣ ಮರಕ್ಕೆ ಬೂಷ್ಟು ರೋಗವೊಂದು ಅಂಟುವುದರಿಂದ ಎಂದು ನಂಬಲಾಗಿದೆ. ಅಗರಿನ ಉತ್ಪತ್ತಿಗೆ ಕಾರಣವಾದುದೆಂದು ನಂಬಲಾದ ಬೂಷ್ಟಿನ ಎಳೆಗಳನ್ನೂ ಕಂಡುಹಿಡಿಯಲಾಗಿದೆ. ಅಲ್ಲದೆ ಅಗರು ಇರುವ ಮರಗಳಿಂದ ಗೂಟಗಳನ್ನು ತಯಾರಿಸಿ ಬೇರೆ ಆರೋಗ್ಯವಂತ ಮರಗಳಿಗೆ ಹೊಡೆದು ನುಗ್ಗಿಸುವುದರಿಂದ ಈ ರೋಗವನ್ನು ಉಂಟುಮಾಡಬಹುದೆಂದು ಗೊತ್ತಾಗಿದೆ. ಈ ರೋಗ ಬಲಿಯಲು ಬಹಳ ವರ್ಷಗಳು ಬೇಕು. ಚೆನ್ನಾಗಿ ಬಲಿತ ಮರ ಅಂದರೆ ಸುಮಾರು 50 ವರ್ಷಗಳಾದ ಮರದಲ್ಲಿ ಅಗರಿನ ಸಾರತೆ ಹೆಚ್ಚಾಗಿರುತ್ತದೆ. ಕೆಲವು ಸಲ ತೊಗಟೆಯ ಒಳಗಿನ ಜೀವಕೋಶಗಳ ಸಮುದಾಯವೆಲ್ಲವೂ ಅಗರುಮಯವಾಗಿರುತ್ತದೆ.
### ಉಪಯೋಗಗಳು
ಕೃಷ್ಣ ಅಗರು ನೀರಿಗಿಂತ ಭಾರ. ಈ ಗುಣವನ್ನು ಕೆಲವು ಸಲ ಚೌಬೀನೆಯ ದರ್ಜೆಯನ್ನು ಗುರುತಿಸಲು ಉಪಯೋಗಿಸುತ್ತಾರೆ. ಅಗರಿಲ್ಲದ ಮರ ನೀರಿನಲ್ಲಿ ತೇಲುತ್ತದೆ. ಅಗರಿಗೆ ಸ್ವಲ್ ಕಹಿ ರುಚಿಯೂ ಒಂದು ಬಗೆಯ ವಿಚಿತ್ರವಾದ ಆದರೆ ಹಿತವಾದ ವಾಸನೆಯೂ ಉಂಟು. ವಾಸನೆಯನ್ನು ಕೊಂಚಮಟ್ಟಿಗೆ ಗಂಧದ ಮರದ ಇಲ್ಲವೆ ಪನ್ನಂಬರದ (ಆಂಬರ್ ಗ್ರೀಸ್) ವಾಸನೆಗೆ ಹೋಲಿಸಬಹುದು. ಇದರ ಬಣ್ಣ ಕಂದು, ಬಲು ಗಡುಸಾದ ಇದರಲ್ಲಿ ಹೆಚ್ಚು ಮೊತ್ತದಲ್ಲಿ ರಾಳ (ರೆಸಿನ್) ಇದೆ. ಅಗರು ಪ್ರಜ್ವಲಿತವಾಗಿ ಇಲ್ಲವೆ ಜ್ವಾಲೆಯಿಲ್ಲದೆ ಉರಿಯುತ್ತದೆ. ಉರಿಯುವಾಗ ಅಪ್ಯಾಯಮಾನವಾದ ಸುವಾಸನೆಯನ್ನು ನೀಡುತ್ತದೆ. ಮಾರುಕಟ್ಟೆಗಳಲ್ಲಿ ಚಕ್ಕೆ ಮತ್ತು ಸಿಬಿರುಗಳ ರೂಪದಲ್ಲಿ ಇಲ್ಲವೆ ಸುಮಾರು ಒಂದು ಪೌಂಡು ತೂಕದ ತುಂಡುಗಳ ರೂಪದಲ್ಲಿ ದೊರೆಯುತ್ತದೆ. ಇದನ್ನು ಸಾಮಾನ್ಯವಾಗಿ ಪಾರ್ಸಿಗಳು, ಅರಬ್ಬೀ ದೇಶದವರು ಧೂಪ ಹಾಕುವ ವಸ್ತುವಾಗಿ ಉಪಯೋಗಿಸುತ್ತಾರೆ. ಅಸ್ಸಾಮಿನ ಸಿಲ್ಹೆಟ್ ಪ್ರದೇಶದ ಅಗರಿಗೆ ಹೆಚ್ಚು ಬೆಲೆ. ಅಗರಿನ ಒಂದು ಬಗೆಯಾದ ಧಮ್ ಎಂಬುದು ಮೃದುವಾಗಿದೆ. ಅದರ ಬಣ್ಣ ಹಳದಿ ಮಿಶ್ರಿತ ಬಿಳಿ. ಆದರೆ ಇದು ಕೀಳುದರ್ಜೆಯದು. ಇದನ್ನು ಬಟ್ಟಿ ಇಳಿಸಿ ಒಂದು ರೀತಿಯ ಚಂಚಲ ತೈಲವನ್ನು ತೆಗೆಯುತ್ತಾರೆ. ಇದಕ್ಕೆ ಅಗರು ಅತ್ತರ್ ಎಂಬ ಹೆಸರಿದೆ. ಗುಲಾಬಿ ಅತ್ತರಿನಷ್ಟೇ ಬೆಲೆಯಿರುವ ಇದಕ್ಕೆ ಸುವಾಸನೆಯನ್ನು ದೀರ್ಘಕಾಲದವರೆಗೂ ಉಳಿಯುವಂತೆ ಮಾಡುವ ಶಕ್ತಿಯಿದೆ. ಆದ್ದರಿಂದ ಯೂರೋಪಿನ ಸುಗಂಧದ್ರವ್ಯ ತಯಾರಕರು ಅತ್ಯುತ್ತಮ ದರ್ಜೆಯ ಸುಗಂಧ ದ್ರವ್ಯಗಳೊಂದಿಗೆ ಸೇರಿಸಲು ಇದನ್ನು ಉಪಯೋಗಿಸುತ್ತಾರೆ. ಬಟ್ಟೆ ಮತ್ತು ಚರ್ಮದ ಮೇಲೆ ಅಗರು ಹುಡಿಯನ್ನು ಚಿಮುಕಿಸುವುದರಿಂದ ಚಿಗಟ ಮತ್ತು ಹೇನುಗಳನ್ನು ತಡೆಗಟ್ಟಬಹುದು.
ಅಗರಿಗೆ ಉತ್ತೇಜಕ, ಬಲವರ್ಧಕ ಮತ್ತು ವಾತಹರ ಗುಣಗಳೂ ಇವೆಯೆಂದು ಹೇಳಲಾಗಿದೆ. ಮಲಯದಲ್ಲಿ ಇದನ್ನು ಅನೇಕ ಚರ್ಮರೋಗಗಳ ನಿವಾರಣೆಗೆ ಮತ್ತು ಕಾಂತಿವರ್ಧನೆಗೆ ಬಳಸುವರು. ಇದನ್ನು ಈಗ ಹೆಚ್ಚಾಗಿ ಧೂಪದ ಮತ್ತು ಅಗರು ಬತ್ತಿಗಳ ತಯಾರಿಕೆಯಲ್ಲಿ ಉಪಯೋಗಿಸುತ್ತಾರೆ. ಸುವಾಸನಾಯುಕ್ತವಾದ ಚೌಬೀನೆ ಬಹಳ ಕಾಲ ಬಾಳಿಕೆ ಬರುವುದಿಲ್ಲವಾದರೂ ಬೀರು ಮತ್ತು ಕೆತ್ತನೆ ಕೆಲಸಗಳಲ್ಲಿ ಇದನ್ನು ಉಪಯೋಗಿಸಿವುದುಂಟು. ಈ ಮರದ ತೊಗಟೆ ಬಹಳ ಉದ್ದ. ಅದು ತೆಳುನಾರಿನಂತಿದೆ. ಹಿಂದೆ ಅಸ್ಸಾಮನಲ್ಲಿ ಬಹಳ ಕಾಲದವರೆಗೂ ಈ ತೊಗಟೆಯಿಂದ ಒಂದು ರೀತಿಯ ಕಾಗದವನ್ನು ತಯಾರಿಸುತ್ತಿದ್ದರು.
### ಉಲ್ಲೇಖಗಳು
ವರ್ಗ:ಮರಗಳು
ವರ್ಗ:ಸುಗಂಧದ್ರವ್ಯಗಳು
ವರ್ಗ:ಔಷಧಿ ಸಸ್ಯಗಳು
ಕೃಷ್ಣ ಆಲ

**ಕೃಷ್ಣ ಆಲ**ಮೊರೇಸೀ ಕುಟುಂಬಕ್ಕೆ ಸೇರಿದ ಫೈಕಸ್ ಬೆಂಗಾಲೆನ್ಸಿಸ್ (ಆಲ) ಪ್ರಭೇದದ ಕೃಷ್ಣ ಎಂಬ ಬಗೆಯ ಮರ. ಇದನ್ನು ಫೈಕಸ್ ಕೃಷ್ಣೆ ಎಂಬ ಭಿನ್ನರೀತಿಯ ಪ್ರಭೇದವೆಂದು ಕರೆಯುವುದೂ ಇದೆ. ಕೊಡೆಯಾಕಾರದ ಹಂದರ ವುಳ್ಳ ಸುಂದರವಾದ ಮರವಾದ್ದರಿಂದ ಇದನ್ನು ಉದ್ಯಾನವನಗಳಲ್ಲಿ ಅಲಂಕಾರ ಸಸ್ಯವನ್ನಾಗಿ ಬೆಳೆಸುತ್ತಾರೆ. ಆಲದ ಮರಗಳನ್ನು ಎಲ್ಲ ಲಕ್ಷಣಗಳಲ್ಲಿ ಹೋಲುವ ಈ ಮರ ಬಟ್ಟಲಿನಾಕಾರದ ತನ್ನ ಎಲೆಗಳಿಂದಾಗಿ ಆಲದ ಮರದಿಂದ ಭಿನ್ನವಾಗಿದೆ. ಭಾರತದ ಮೂಲವಾಸಿಯಾದ ಇದು ಬಹಳ ವಿರಳವಾಗಿ ಕಾಣಸಿಗುತ್ತದೆ. ಬೆಂಗಳೂರಿನ ಲಾಲ್ ಬಾಗಿನಲ್ಲಿ ಈ ಮರವನ್ನು ಬೆಳೆಸಿದ್ದಾರೆ.
### ಸಸ್ಯ ಲಕ್ಶಣಗಳು
ಮರದ ಬುಡ ಹಾಗೂ ರೆಂಬೆಗಳು ಒರಟು. ಎಲೆಗಳು ಸರಳ ಮಾದರಿಯವು. ಅವಕ್ಕೆ ಉದ್ದನೆಯ ತೊಟ್ಟಿದೆ. ಎಲೆಯ ಬುಡ ಬಟ್ಟಲಿನಂತೆ ಮಡಿಚಿಕೊಂಡಿದೆ. ಎಲೆಯ ಮೇಲ್ಭಾಗ ಹಸುರು, ತಳಭಾಗ ಹಳದಿ ಮಿಶ್ರಿತ ಹಸರು. ಹಣ್ಣುಗಳು ಸಾಮಾನ್ಯವಾಗಿ ಎಲೆಗಳ ಕಂಕುಳಲ್ಲಿ ಜೊತೆಜೊತೆಯಾಗಿರುತ್ತವೆ. ಗುಂಡಾಗಿರುವ ಇವುಗಳ ಮೇಲೆ ತೆಳುವಾದ ಹಾಗೂ ಮೃದುವಾದ ಕೂದಲುಗಳಿವೆ.
### ದಂತಕಥೆಗಳು
ಪವಿತ್ರವಾದ ಮರವೆಂದು ಪರಿಗಣಿಸಲಾಗಿರುವ ಕೃಷ್ಣ ಆಲ ಹಲವಾರು ದಂತಕತೆಗಳಿಗೆ ಕಾರಣವಾಗಿದೆ. ಶ್ರೀಕೃಷ್ಣನ ಬಾಯಾರಿಕೆಯನ್ನು ನೀಗಲು ಇಬ್ಬನಿಯನ್ನು ಸಂಗ್ರಹಿಸುವುದಕ್ಕೋಸ್ಕರ ಇದರ ಎಲೆಗಳು ಬಟ್ಟಲಿನಂತಿವೆ ಎಂದು ಒಂದು ಕತೆಯಿದ್ದರೆ ಬಾಲಕೃಷ್ಣ ಬೆಣ್ಣೆ ಕದಿಯಲು ಇದರ ಎಲೆಗಳನ್ನು ಉಪಯೋಗಿಸಿದ ಎಂದು ಇನ್ನೊಂದು ಕತೆಯಿದೆ.
### ಛಾಯಾಂಕಣ

File:കൃഷ്ണനാൽ - Ficus krishnae, Ficus benghalensis var. krishnae.jpg|Cup shaped leaves of *Ficus Krishnae*
File:Ficus krishnae-1-AJCBIBG-howrah-India.jpg|Trunk of *Ficus krishnae*
File:Krishnavad (Marathi- कृष्णवड) (3717485760).jpg|Fruiting *Ficus krishnae*
File:Ficus krishnae-Jardin botanique de Kandy (3).jpg|Aerial roots on *Ficus krishnae*

### ಉಲ್ಲೇಖಗಳು
ವರ್ಗ:ಮರಗಳು
ವರ್ಗ:ಸಸ್ಯಗಳು
ವರ್ಗ:ಅಲಂಕಾರಿಕ ಸಸ್ಯಗಳು
ಬಿ.ಕೃಷ್ಣಪ್ಪ

**ಬಿ.ಕೃಷ್ಣಪ್ಪ **(-1955). ಕನ್ನಡ ನುಡಿ ಸೇವೆಯಲ್ಲಿ ನಿರತರಾದ ಹಳಬರಲ್ಲೊಬ್ಬರು; ಮೈಸೂರಿನವರು. 1907ರಲ್ಲಿ ಬಿ.ಎ. ಪದವೀಧರರಾಗಿ ಮೈಸೂರು ಪ್ರಾಂತ್ಯದ ಅನೇಕ ಕಡೆಗಳಲ್ಲಿ ಸುಮಾರು ಏಳೆಂಟು ವರ್ಷಗಳ ಕಾಲ ಅಧ್ಯಾಪಕರಾಗಿ ಕೆಲಸ ಮಾಡಿ, 1915ರಲ್ಲಿ ಮೈಸೂರಿಗೆ ಬಂದರು. ಅಲ್ಲಿ ಕುರುಡ-ಮೂಗರ ಶಾಲೆಯ ಮುಖ್ಯೋಪಾಧ್ಯಾಯರಾದರು. ಮುಂದೆ ಕನ್ನಡ ಭಾಷೆ, ಸಾಹಿತ್ಯಗಳಲ್ಲಿ ಎಂ.ಎ., ಪದವಿ ಪಡೆದು ವಿದ್ಯಾ ಇಲಾಖೆಯಲ್ಲಿ ಭಾಷಾಂತರಕಾರರಾದರು. ಮೈಸೂರು ವಿಶ್ವವಿದ್ಯಾನಿಲಯ ಸ್ಥಾಪಿತವಾದ ಬಳಿಕ ಮೈಸೂರು ಮಹಾರಾಜರವರ ಕಾಲೇಜಿನಲ್ಲಿ ಮೊತ್ತಮೊದಲ ಕನ್ನಡ ಪ್ರಾಧ್ಯಾಪಕರಾಗಿ ಕೆಲಸ ಮಾಡಿದರು.
ಬಿ. ಕೃಷ್ಣಪ್ಪನವರು ವಿದ್ಯಾದಾಯಿನಿ ಮಾಸಪತ್ರಿಕೆಗೂ ಬಾಪು ಅನಂತಸುಬ್ಬರಾಯರ ಅನಂತರ ಕರ್ಣಾಟಕ ಗ್ರಂಥಮಾಲೆಗೂ ಸಂಪಾದಕರಾಗಿದ್ದರು. ಇವರು ಕನ್ನಡ ಸಾಹಿತ್ಯ ಪರಿಷತ್ತು ಮೊತ್ತಮೊದಲ ಕಾರ್ಯದರ್ಶಿಯಾಗಿದ್ದರು ಎಂಬುದು ಗಮನಾರ್ಹ ಸಂಗತಿ. 1919 ರಿಂದ 1926ರವರೆಗೆ ಇವರು ಬೆಂಗಳೂರು ಸೆಂಟ್ರಲ್ ಕಾಲೇಜಿನ ಕರ್ಣಾಟಕ ಸಂಘದ ಉಪಾಧ್ಯಕ್ಷರಾಗಿದ್ದರು.
ಟಿ. ಶ್ರೀನಿವಾಸರಾಘವಾಚಾರ್ಯರೊಡನೆ ಸಹಲೇಖಕರಾಗಿ ಕೃಷ್ಣಪ್ಪನವರು ಕನ್ನಡ ಕೈಪಿಡಿಯ ಮೊದಲ ಸಂಪುಟದ ಮೊದಲನೆಯ ಭಾಗವಾದ ಹಳಗನ್ನಡ ವ್ಯಾಕರಣವನ್ನು ಬರೆದಿರುವರಲ್ಲದೆ ಅಭಿಜ್ಣಾನ ಶಾಕುಂತಲ ನಾಟಕದ ಗದ್ಯಾನುವಾದವನ್ನೂ ವಿಮರ್ಶೆಯನ್ನೂ ಕನಕೋರ್ಣಾರ್ಜುನ ಎಂಬ ವನಸ್ಪತಿಶಾಸ್ರ್ತಕ್ಕೆ ಸಂಬಂಧಿಸಿದ ಗ್ರಂಥವನ್ನೂ ಟ್ರೋಜನ್ ದಂಡಯಾತ್ರೆ, ಯವನ ಮಹಾವೀರ ಚರಿತ್ರೆ, ಯವನವೀರ ಕಥಾವಳಿ-ಮೊದಲಾದ ಕಥಾಸಾಹಿತ್ಯಕೃತಿಗಳನ್ನು ಬರೆದಿರುವರು.
ಕಣ್ಣುಬೇನೆಯಿಂದಾಗಿ ಕೃಷ್ಣಪ್ಪನವರು ನಿವೃತ್ತರಾಗುವ ಮೊದಲೇ ಕೆಲಸವನ್ನು ಬಿಟ್ಟು 2ನೆಯ ಮಾರ್ಚ್, 1955ರಲ್ಲಿ ಮೃತರಾದರು.

ವರ್ಗ:ಲೇಖಕರು
ವರ್ಗ:ಪತ್ರಿಕಾ ಸಂಪಾದಕರು
ಸಿ ಆರ್ ಕೃಷ್ಣಮಾಚಾರ್ಲು

**ಸಿ ಆರ್ ಕೃಷ್ಣಮಾಚಾರ್ಲು**(1888-1947). 1942 ರಿಂದ 1947ರವರೆಗೆ ಭಾರತ ಸರ್ಕಾರದ ಶಾಸನ ಇಲಾಖೆಯ ಮುಖ್ಯಾಧಿಕಾರಿಯಾಗಿದ್ದವರು. ಆಂಧ್ರಪ್ರದೇಶದ ನೆಲ್ಲೂರು ಜಿಲ್ಲೆಯ ಗಂಗವರು ಗ್ರಾಮದಲ್ಲಿ ಜನ್ಮ ತಾಳಿದ ಕೃಷ್ಣಮಾಚಾರ್ಲು ಅವರು ಭಾರತ ಸರ್ಕಾರದ ಶಾಸನ ಇಲಾಖೆ ಸೇರಿ, ಎಚ್.ಕೃಷ್ಣಶಾಸ್ತ್ರಿಯವರ ಸಹಾಯಕರಾಗಿ ದುಡಿದರು. 1925ರಲ್ಲಿ ಆ ಇಲಾಖೆಯ ಸಗಾಯಕ ಸೂಪರಿಟೆಂಡೆಂಟರೂ 1931ರಲ್ಲಿ ಸೂಪರಿಂಟೆಂಡೆಂಟರೂ ಆಗಿ 1942ರಲ್ಲಿ ಆ ಇಲಾಖೆಯ ಮುಖ್ಯಾಧಿಕಾರಿಯಾದರು (ಗವರ್ನ್‍ಮೆಂಟ್ ಎಪಿಗ್ರಫಿಸ್ಟ್ ಫಾರ್ ಇಂಡಿಯ).

ಕೃಷ್ಣಮಾಚಾರ್ಲು ಅವರು ಸಂಸ್ಕತ, ತೆಲುಗು, ಕನ್ನಡ ಮತ್ತು ತಮಿಳು ಭಾಷೆಗಳಲ್ಲಿ ಅಪಾರ ವಿದ್ವತ್ತನ್ನು ಗಳಿಸಿಕೊಂಡಿದ್ದರು. 1931ರಿಂದ ಅವರು ಸಂಪಾದಿಸುತ್ತಿದ್ದ ದಕ್ಷಿಣ ಭಾರತದ ಶಾಸನಗಳನ್ನು ಕುರಿತ ವಾರ್ಷಿಕ ವರದಿಗಳು(ಆನ್ಯುಯಲ್ ರಿಪೋಟ್ರ್ಸ್ ಆನ್ ಸೌತ್ ಇಂಡಿಯನ್ ಎಪಿಗ್ರಫಿ) ಅವರ ಭಾಷಾಜ್ಞಾನ ಇತಿಹಾಸ ದೃಷ್ಟಿಗೂ ವಿಚಾರದಕ್ಷತೆಗೂ ನಿದರ್ಶನಗಳು. ಅವರು ಪಲ್ಲವರ ಇತಿಹಾಸಕ್ಕೆ ಆಧಾರವಸ್ತುಗಳಾದ ಅನೇಕ ತಾಮ್ರಶಾಸನಗಳನ್ನು ಪತ್ತೆ ಹಚ್ಚಿದರು. ಶಾಸನ ಇಲಾಖೆಯ ತ್ರೈಮಾಸಿಕವಾದ ಎಪಿಗ್ರಾಫಿಯ ಇಂಡಿಕಾದ ಪುಟಗಳಲ್ಲಿ ಪ್ರಕಟವಾಗಿರುವ 13 ಲೇಖನಗಳೂ ಕರ್ಣಾಟಕದ ನಾಗಾವಿಯ ಶಾಸನಗಳನ್ನು ಕುರಿತ (ಹೈದರಾಬಾದ್ ಆರ್ಕಿಯೊಲಾಜಿಕಲ್ ಸೀರೀಸ್, ನಂ.8) ಮತ್ತು ಕೊಪ್ಪಳದ ಶಾಸನಗಳ ಬಗೆಗಿನ (ಅದೇ ಮಾಲೆಯ ನಂ.12) ಪ್ರಬಂಧಗಳೂ ಅವರ ವಿದ್ವತ್ಪೂರ್ಣವೂ ಸಂಶೋಧನಾತ್ಮಕವೂ ಆದ ಕೃತಿಗಳ ಪೈಕಿ ಕೆಲವು. ಸಂಶೋಧನ ಕ್ಷೇತ್ರದಲ್ಲಿ ಅವರು ಸಾಧಿಸಿದ ಪ್ರಗತಿಗೆ ಮೆಚ್ಚಿ ಅಂದಿನ ಬ್ರಿಟಿಷ್ ಸರ್ಕಾರ ಇವರಿಗೆ ರಾವ್ ಬಹದ್ದೂರ್ ಬಿರುದನ್ನು ನೀಡಿ ಗೌರವಿಸಿತು.

ವರ್ಗ:ಶಾಸನತಜ್ಞರು
ವರ್ಗ:ವಿದ್ವಾಂಸರು
ನಥೇನಿಯಲ್ ಕಾಟನ್

**ನಥೇನಿಯಲ್ ಕಾಟನ್**1705-1788. ಇಂಗ್ಲೇಂಡಿನ ವೈದ್ಯ ಹಾಗೂ ಕವಿ. ವರ್ತಕನ ಮಗನಾದ ಈತ ಹಾಲೆಂಡಿನ ಲೈಯ್ಡನ್ ನಗರದಲ್ಲಿ ವೈದ್ಯವಿದ್ಯಾಭ್ಯಾಸ ಮಾಡಿ 1740 ರಲ್ಲಿ ಇಂಗ್ಲೆಂಡಿನ ಸೆಂಟ್ ಆಲ್ಬನ್ಸ್ ನಗರದಲ್ಲಿ ವೈದ್ಯಕೀಯ ವೃತ್ತಿಯನ್ನು ಆರಂಭಿಸಿದ. ಇಲ್ಲಿಯೇ ಕಾಟನ್ ಒಂದು ಖಾಸಗಿ ಹುಚ್ಚಾಸ್ಪತ್ರೆಯನ್ನು ಸ್ಥಾಪಿಸಿದ. ಪ್ರಸಿದ್ಧ ಕವಿ ವಿಲಿಯಂ ಕೌಪರ್‍ಗೆ ಬುದ್ಧಿವಿಕಲ್ಪವಾಗಿ ಆತ್ಮಹತ್ಯೆಗೆ ತೊಡಗಿದಾಗ ಆತನನ್ನು ಕಾಟನ್‍ನ ಹುಚ್ಚಾಸ್ಪತ್ರೆಗೆ ಸೇರಿಸಲಾಯಿತು. ಕಾಟನ್ ವಿಶ್ವಾಸದ ಸೇವೆ, ಆತನ ಧಾರ್ಮಿಕ ಪ್ರವೃತ್ತಿ ಹಾಗೂ ಶ್ರಮದ ಫಲದಿಂದಾಗಿ ಕೌಪರನ ಬುದ್ಧಿ ಸಾಂತ್ವನಗೊಂಡಿತು. ಈ ಕವಿಯ ಸ್ನೇಹದಿಂದಾಗಿ ಕಾಟನ್ ಹೆಸರು ಸಾಹಿತ್ಯಪ್ರಪಂಚದಲ್ಲಿ ಉಳಿದಿದೆ. ಜಾನ್ ಗೇ ಎಂಬಾತ ಬರೆದ ನೀತಿಕಥೆಗಳನ್ನು ಕಾಟನ್ ಪದ್ಯರೂಪದಲ್ಲಿ, ಕಿರಿಯರಿಗಾಗಿ ರಚಿಸಿ ಪ್ರಕಟಿಸಿದ್ದಾನೆ. ಆದರೆ ಈ ಪದ್ಯಗಳು ಜನರ ನೆನಪಿನಲ್ಲಿ ಚಿರಕಾಲ ಉಳಿಯುವಂಥವಲ್ಲ. ಕಾಟನ್ ಉತ್ತಮ ವೈದ್ಯನೆಂದು ಪ್ರಸಿದ್ಧನೇ ಹೊರತು ಕವಿಯಾಗಿ ಅಲ್ಲ.
### ಬಾಹ್ಯ ಸಂಪರ್ಕಗಳು
*Nathaniel Cotton at the Eighteenth-Century Poetry Archive (ECPA)
*Visions in Verse, in an 1826 anthology
*

ವರ್ಗ:ಕವಿಗಳು
ವರ್ಗ:ವೈದ್ಯರು
ಲಕ್ನೋ ಸೂಪರ್ ಜೈಂಟ್ಸ್

**ಲಕ್ನೋ ಸೂಪರ್ ಜೈಂಟ್ಸ್**, **LSG** ಎಂದೂ ಕರೆಯಲ್ಪಡುವ, ಉತ್ತರ ಪ್ರದೇಶದ ಲಕ್ನೋ ಮೂಲದ ವೃತ್ತಿಪರ ಟ್ವೆಂಟಿ20 ಕ್ರಿಕೆಟ್ ತಂಡವಾಗಿದ್ದು, ಇಂಡಿಯನ್ ಪ್ರೀಮಿಯರ್ ಲೀಗ್ (IPL) ನಲ್ಲಿ ಸ್ಪರ್ಧಿಸುತ್ತದೆ. ಈ ಫ್ರ್ಯಾಂಚೈಸ್ ಆರ್‌ಪಿ-ಸಂಜೀವ್ ಗೋಯೆಂಕಾ ಗ್ರೂಪ್ ಒಡೆತನದಲ್ಲಿದೆ. ಏಕಾನಾ ಕ್ರಿಕೆಟ್ ಕ್ರೀಡಾಂಗಣ ಇದರ ತವರು ಮೈದಾನ. ೨೦೨೫ ರ ಹೊತ್ತಿಗೆ, ತಂಡಕ್ಕೆ ಜಸ್ಟಿನ್ ಲ್ಯಾಂಗರ್ ತರಬೇತುದಾರರಾಗಿದ್ದಾರೆ ಮತ್ತು ರಿಷಭ್ ಪಂತ್ ನಾಯಕತ್ವ ವಹಿಸಿದ್ದಾರೆ.

2022 ರಲ್ಲಿ ಮೊದಲ ಬಾರಿಗೆ ಕಾಣಿಸಿಕೊಂಡಾಗಿನಿಂದ, ತಂಡವು ಎರಡು ಋತುಗಳಲ್ಲಿ ( 2022, 2023 ) ಪ್ಲೇಆಫ್ ತಲುಪಿದೆ ಮತ್ತು 2024 ಮತ್ತು 2025 ರಲ್ಲಿ ಪಾಯಿಂಟ್‌ಗಳ ಪಟ್ಟಿಯಲ್ಲಿ 7 ನೇ ಸ್ಥಾನದಲ್ಲಿದೆ. ಪ್ರಸ್ತುತ, ಐಪಿಎಲ್ ಫೈನಲ್ ತಲುಪದ ಏಕೈಕ ಸಕ್ರಿಯ ತಂಡ ಎಲ್ಎಸ್ಜಿ.
ಕಾಂಡಾರ್ ಹಕ್ಕಿ

**ಕಾಂಡಾರ್ ಹಕ್ಕಿ**ದಕ್ಷಿಣ ಅಮೆರಿಕದ ಆಂಡಿಸ್ ಪರ್ವತ ಪ್ರದೇಶಗಳಲ್ಲಿ ಸಿಗುವ ಅಪೂರ್ವ ಜಾತಿಯ ರಣಹದ್ದು. ಸಾಮಾನ್ಯವಾಗಿ 10,000' - 16,000' ಎತ್ತರದ ಪ್ರದೇಶಗಳಲ್ಲಿ ಇದರ ವಾಸ. ಪಕ್ಷಿವರ್ಗದ ಕಾಥರ್‍ಟಿಡಿ ಕುಟುಂಬಕ್ಕೆ ಸೇರಿದೆ. ಇದರ ಶಾಸ್ತ್ರೀಯನಾಮ ವಲ್ಚರ್ ಗ್ರೈಫಸ್. ಇದಕ್ಕೆ ಹತ್ತಿರ ಸಂಬಂಧಿ ಜಿಮ್ನೋಜಿಪ್ಸ್ ಕ್ಯಾಲಿಫೋರ್ನಿಯಾನಸ್ ಎಂಬ ರಣಹದ್ದನ್ನು ಸಹ ಕ್ಯಾಲಿಫೋರ್ನಿಯ ಕಾಂಡಾರ್ ಎಂದು ಕರೆಯಲಾಗುತ್ತದೆ. ಇದು ಉತ್ತರ ಅಮೆರಿಕದ ಕ್ಯಾಲಿಫೋರ್ನಿಯ ರಾಜ್ಯದ ದಕ್ಷಿಣದ ಪ್ರದೇಶದಲ್ಲಿ ಕಂಡುಬರುತ್ತದೆ.
### ಲಕ್ಷಣಗಳು

File:Condor des Andes mâle adulte.jpg|At Torres del Paine National Park, Chile
File:Andean condor (Vultur gryphus) male in flight Farellones.jpg|Male, Farellones, Chile
File:Andean condor (Vultur gryphus) at Colca Canyon.jpg|At Colca Canyon, Peru

ಕಾಂಡಾರ್ ಹಕ್ಕಿ ರಣಹದ್ದು, ಗಿಡುಗ, ಗರುಡ ಮುಂತಾದ ಹಕ್ಕಿಗಳನ್ನು ಹೋಲುತ್ತದೆ. ದೈತ್ಯಾಕಾರದ ಹಕ್ಕಿಯಿದು. ಸಾಧಾರಣವಾಗಿ 4' ಉದ್ದವಿದೆ. ರೆಕ್ಕೆಯನ್ನು ಹರಡಿದಾಗ ಒಂದು ತುದಿಯಿಂದ ಇನ್ನೊಂದು ತುದಿಗೆ 9'-10' ಅಗಲ. ಇದಕ್ಕೆ ತಲೆ ಮತ್ತು ಕತ್ತಿನ ಮೇಲೆ ಪುಕ್ಕಗಳಿಲ್ಲ. ನೆತ್ತಿ ಚಪ್ಪಟೆಯಾಗಿದೆ. ತಲೆಯ ಮೇಲೆ ಒಂದು ಶಿಖೆಯಿದೆ; ಕತ್ತು ಸುಕ್ಕುಸುಕ್ಕಾಗಿದೆ. ಕತ್ತಿನ ಬುಡದಲ್ಲಿ ಬಿಳಿಯ ಬಣ್ಣದ ಪುಕ್ಕಗಳಿವೆ. ಮೈಮೇಲಿನ ಪುಕ್ಕಗಳ ಬಣ್ಣ ಕಪ್ಪು. ರೆಕ್ಕೆಯಲ್ಲಿ ಬಿಳಿಯ ಮಚ್ಚೆಗಳಿವೆ. ನಖಗಳು ಮೊನಚಾಗಿಲ್ಲ. ಕೊಂಚ ನೆಟ್ಟಗಿವೆ. ಹೆಣ್ಣು ಹಕ್ಕಿ ಗಾತ್ರದಲ್ಲಿ ಗಂಡಿಗಿಂತ ಚಿಕ್ಕದು. ಇವುಗಳ ಹಾರಾಟ ಬಲು ಸೊಗಸು. ಕೊಂಚ ಎತ್ತರಕ್ಕೆ ಏರುವವರೆಗೂ ರೆಕ್ಕೆ ಬಡಿಯುತ್ತಿದ್ದು ಅನಂತರ ಗಾಳಿಯಲ್ಲಿ ತೇಲುವಂತೆ ಅನಾಯಾಸವಾಗಿ ಹಾರಾಡುತ್ತದೆ.
### ಆಹಾರ
ಸತ್ತ ಪ್ರಾಣಗಳ ದೇಹ ಇದರ ಮುಖ ಆಹಾರ. ಕೆಲವೊಮ್ಮೆ ಕುರಿ, ಮೇಕೆ, ಜಿಂಕೆ ಮುಂತಾದ ಪ್ರಾಣಿಗಳನ್ನು ಬೇಟೇಯಾಡುವುದೂ ಉಂಟು. ಬಲು ಹೊಟ್ಟೆಬಾಕ ಹಕಿಯೆಂದೇ ಪ್ರಸಿದ್ಧವಾಗಿದೆ.
ಕಾಂಡಾರುಗಳು ಹಗಲೆಲ್ಲ ಬಹು ಪಾಲು ನಿದ್ರೆಯಲ್ಲಿಯೇ ಕಳೆಯುತ್ತಿದ್ದು ಬೆಳಗ್ಗೆ ಮತ್ತು ಸಂಜೆ ಆಹಾರದ ಅನ್ವೇಷಣೆಯಲ್ಲಿ ತೊಡಗುತ್ತವೆ. ಹಗಲು ನಿದ್ರಿಸುವುದರಿಂದ ಇವನ್ನು ಹಿಡಿಯುವುದು ಬಲು ಸುಲಭ. ಹೊಟ್ಟೆ ತುಂಬಿದಾಗ ಬಲು ಆಲಸಿಗಳಾಗುವುದರಿಂದ ಆಗಲೂ ಇವುಗಳ ಬೇಟೆ ಬಲು ಸುಲಭ.
### ಸಂತಾನೋತ್ಪತ್ತಿ
ಪರ್ವತದ ಅತಿ ಎತ್ತರ ಪ್ರದೇಶಗಳಲ್ಲಿ ವಾಸ ಮಾಡುವ ಈ ಹಕ್ಕಿಗಳು ಕೋಡುಗಲ್ಲುಗಳ ಪೊಟರೆಗಳಲ್ಲಿ ಒರಟಗೂಡುಗಳನ್ನು ಕಟ್ಟಿ ವರ್ಷಕ್ಕೊಮ್ಮೆ ಎರಡು ಮೊಟ್ಟೆಗಳನ್ನಿಡುತ್ತವೆ. ಸುಮಾರು ಏಳು ವಾರಗಳ ಕಾಲ ಕಾವು ಕೊಟ್ಟು ಮರಿ ಮಾಡುತ್ತವೆ. ಮರಿಗಳು ತಾಯಿಯೊಡನೆ ಒಂದು ವರ್ಷಕಾಲ ಇದ್ದು, ಆಮೇಲೆ ಸ್ವತಂತ್ರ ಜೀವನವನ್ನು ಆರಂಭಿಸುತ್ತವೆ.
## ಬಾಹ್ಯ ಸಂಪರ್ಕಗಳು
* Vulture Territory Facts and Characteristics: Andean condor
* ARKive – images and movies of the Andean condor *(Vultur gryphus)*
* Video of Peruvian condors
* BirdLife Species Factsheet
* Andean condor
* Andean condor videos on the Internet Bird Collection
* Scientists Work to Repopulate Colombia's Skies with Condors – slideshow by the *Los Angeles Times*
* Proyecto Conservación Cóndor Andino de Argentina, Organizado por la Fundación Bioandina Argentina.
*Ecology of condors
## ಉಲ್ಲೇಖಗಳು
ವರ್ಗ:ಹಕ್ಕಿಗಳು
ವರ್ಗ:ಪ್ರಾಣಿಗಳು
ಕಾಂತ ಏಕದ್ರುವಗಳು

. If a bar magnet is cut in half, it is *not* the case that one half has the north pole and the other half has the south pole. Instead, each piece has its own north and south poles. A magnetic monopole cannot be created from normal matter such as atoms and electrons, but would instead be a new particle.]]
**ಕಾಂತ ಏಕದ್ರುವಗಳು** ವಿದ್ಯುತ್ತಿಗೆ ಸಮಾನ ಸ್ಥಾನದಲ್ಲಿ ಕಾಂತತ್ವವನ್ನು ಸಹ ಸ್ಥಾಪಿಸಲು ಊಹಿಸಿಕೊಂಡಿರುವ ಕಣಗಳೇ ಕಾಂತ ಏಕಧ್ರುವಗಳು (ಮ್ಯಾಗ್ನೆಟಿಕ್ ಮೋನೊಪೋಲ್ಸ್). 
## ವಿವರಣೆ
ಕಾಂತೀಯ ಆವೇಶ ಒಯ್ಯುತ್ತಿರುವ ಒಂದು ಉಹಾತ್ಮಕ ಕಣ. ಆವಿಷ್ಟ ಕಣವೊಂದು ವಿದ್ಯುತ್‍ಕ್ಷೇತ್ರಕ್ಕೆ ಆಕರವಾಗಿರುವಂತೆಯೇ ಇದು ಕಾಂತ ಕ್ಷೇತ್ರಕ್ಕೆ ಆಕರವಾಗಿರುವುದು. ವಿದ್ಯುದಂಶವೊಂದು ವಿದ್ಯುತ್ ಕ್ಷೇತ್ರಕ್ಕೆ ಆಕರವಾಗುತ್ತದೆ ಮತ್ತು ಚಲಿಸುವಾಗ ಅದು ಕಾಂತಕ್ಷೇತ್ರವನ್ನು ಸೃಷ್ಟಿಸುತ್ತದೆ. ಸಮಾಂಗತ್ವಕ್ಕೋಸ್ಕರ (ಸಿಮೆಟ್ರಿ) ಸ್ಥಾಯೀ ಸ್ಥಿತಿಯಲ್ಲಿರುವಾಗ ಕಾಂತಕ್ಷೇತ್ರದ ಆಕರವಾಗುವ ಮತ್ತು ಚಲಿಸುವಾಗ ವಿದ್ಯುತ್ ಕ್ಷೇತ್ರವನ್ನು ಸೃಷ್ಟಿಸುವ ಕಾಂತಾಂಶ ಇರಬೇಕೆಂದು ಊಹಿಸುವುದು ಸ್ವಾಭಾವಿಕ. ಕಾಂತಾಂಶದ ಇರುವಿಕೆಯನ್ನು ಅಭಿಜಾತ (ಕ್ಲಾಸಿಕಲ್) ಭೌತವಿಜ್ಞಾನ ಅಲ್ಲಗಳೆದಿಲ್ಲ. ಡಿರ್ಯಾಕ್ ಎಂಬಾತ ಶಕಲಶಾಸ್ತ್ರದ ನಿಯಮಗಳೇನಾದರೂ ಕಾಂತಾಂಶದ ಇರುವಿಕೆಯನ್ನು ಅಲ್ಲಗಳೆಯುತ್ತವೆಯೇ ಎಂಬುದನ್ನು ಪರಿಶೀಲಿಸಿದ (1931). ಅಂಥದೇನೂ ಕಾಣಲಿಲ್ಲ.  ಹೀಗಿದ್ದರೂ ಆತ ಕಾಂತ ಏಕಧ್ರುವಗಳ ಬಗ್ಗೆ ನಡೆಸಿದ ಗಣಿತೀಯ ಸಂಶೋಧನೆಗಳಿಂದ ಅವುಗಳ ಗುಣಗಳ ವಿಚಾರವಾಗಿ ಕೆಲವು ಕುತೂಹಲ ಕಾರಿಯಾದ ಸಂಗತಿಗಳು ತಿಳಿದುಬಂದಿವೆ:
* ಕಾಂತ ಏಕಧ್ರುವಗಳಿದ್ದರೆ ವಿದ್ಯುದಂಶದಂತೆ ಅವುಗಳೂ  ಎಂಬ ಸೂತ್ರವನ್ನು ಪಾಲಿಸುತ್ತವೆ. ಇಲ್ಲಿ  ಪೂರ್ಣಾಂಕ,  ಕಾಂತ ಧ್ರುವತ್ರಾಣದ ಶಕಲ. ಇದು ವಿದ್ಯುದಂಶದ ಶಕಲಕ್ಕಿಂತ 68.5 ರಷ್ಟು ಹೆಚ್ಚಾಗಿರುತ್ತದೆ. ಅಂದರೆ ಎರಡು ವಿದ್ಯುತ್ ಶಕಲಗಳ ನಡುವೆ ವರ್ತಿಸುವ ಬಲಕ್ಕಿಂತ ಅಷ್ಟೇ ಅಂತರದಲ್ಲಿ ಇರಿಸಿರುವ ಎರಡು ಕಾಂತಶಕಲಗಳ ನಡುವೆ ವರ್ತಿಸುವ ಬಲ 4,692 ರಷ್ಟು.
* ಕಾಂತ ಏಕಧ್ರುವದ ಜಡಾಂಶ ಪ್ರೋಟಾನಿನ ಜಡಾಂಶಕ್ಕಿಂತ ಮೂರರಷ್ಟು ಹೆಚ್ಚು.
* ಕಾಂತಧ್ರುವಗಳು ಜೊತೆಯಾಗಿ ಸೃಷ್ಟಿಯಾಗುತ್ತವೆ ಮತ್ತು ಜೊತೆಯಾಗಿ ಲಯವಾಗುತ್ತವೆ.
* ಕಾಂತ ಏಕಧ್ರುವಗಳು ಎಲೆಕ್ಟ್ರಾನುಗಳಂತೆ ಫೋಟಾನುಗಳನ್ನು ಹೀರಿಕೊಳ್ಳುತ್ತವೆ ಮತ್ತು ಹೊರಸೂಸುತ್ತವೆ. ಒಂದು ಫ್ರೋಟಾನುವಿನೊಂದಿಗೋ ನ್ಯೂಕ್ಲಿಯಸಿನೊಂದಿಗೋ ಡಿಕ್ಕಿ ಹೊಡೆಯುವಾಗ ಕಾಂತ ಏಕಧ್ರುವಗಳು ಸೃಷ್ಟಿಯಾಗಬಹುದು.ಇದರಿಂದ ವಿಶ್ವಕಿರಣಗಳಲ್ಲಿ ಕಾಂತ ಏಕಧ್ರುವಗಳನ್ನು ಪತ್ತೆಹಚ್ಚಬಹುದೆಂಬ ನಂಬಿಕೆಯಿದೆ. ಇವು ಉಲ್ಕೆಗಳಲ್ಲೂ ಕಬ್ಬಿಣದ ಅದುರಿನಲ್ಲೂ ಹೂತುಕೊಂಡಿರಬಹುದು. ಇವನ್ನು ಕಾಂತಕ್ಷೇತ್ರದ ಪ್ರಭಾವದಿಂದ ಹೊರಕ್ಕೆಳೆಯುವುದು ಸುಲಭ.
* ಕಾಂತಕ್ಷೇತ್ರದಲ್ಲಿ ಇವು ವೇಗೋತ್ಕರ್ಷಗೊಳ್ಳುತ್ತವೆ. ಬ್ರಹ್ಮಾಂಡದಲ್ಲಿರುವ ಕಾಂತಕ್ಷೇತ್ರದಲ್ಲಿ ವೇಗೋತ್ಕರ್ಷಗೊಳ್ಳುವ ಈ ಕಣಗಳ ಶಕ್ತಿ ನೂರು ಬಿಲಿಯನ್ ಬಿಲಿಯನ್ ಎಲೆಕ್ಟ್ರಾನ್ ವೋಲ್ಟುಗಳಿಗೆ ಮಿಕ್ಕಿರುತ್ತದೆ.
* ಇವು ಅನಿಲ, ದ್ರವ, ಮತ್ತು ಘನ ಮಾಧ್ಯಮಗಳಲ್ಲಿ ಹಾಯುವಾಗ ತೀವ್ರವಾಗಿ ಅಯಾನೀಕರಣವನ್ನುಂಟುಮಾಡುತ್ತವೆ. ಆದ್ದರಿಂದ ಫೋಟೋಗ್ರಫಿ ತಟ್ಟೆಗಳಲ್ಲಿ ಮತ್ತು ಗುಳ್ಳೆ ಮಂದಿರಗಳಲ್ಲಿ ಇವುಗಳ ಜಾಡನ್ನು ಕಾಣಬಹುದು ಎಂದು ವಿಜ್ಞಾನಿಗಳು ನಿರೀಕ್ಷಿಸುತ್ತಾರೆ.
ಕಾಂತ ಏಕಧ್ರುವಗಳು ಇನ್ನೂ ಊಹಾಕರಣಗಳಾಗಿಯೆ ಉಳಿದಿವೆ. ಸೈದ್ಧಾಂತಿಕವಾಗಿ ಇವು ಇರಬೇಕಾಗಿಲ್ಲವೆಂಬ ಸುಳಿವೇನೂ ಸಿಕ್ಕಿಲ್ಲ. ಆದ್ದರಿಂದ ಇವುಗಳ ಅನ್ವೇಷಣೆ ನಡೆಯುತ್ತಲೆ ಹೋಗುತ್ತದೆ.
## ಉಲ್ಲೇಖಗಳು
ವರ್ಗ:ಕಾಂತತ್ವ
ವರ್ಗ:ವಿಜ್ಞಾನ
ಹಳದಿ ಘಾಟ್

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ
ಹಳದಿ ಘಾಟ್ (Haldighati) ಎಂದರೆ ರಾಜಸ್ಥಾನದ ಅರಾವಳಿ ಬೆಟ್ಟಗಳಲ್ಲಿರುವ ಒಂದು ಐತಿಹಾಸಿಕ ಕಣಿವೆ, ಇದು ತನ್ನ ಅರಿಶಿನದಂತಹ ಹಳದಿ ಮಣ್ಣಿನಿಂದಾಗಿ ಹೆಸರುವಾಸಿಯಾಗಿದೆ, ಮತ್ತು 1576 ರಲ್ಲಿ ರಾಣಾ ಪ್ರತಾಪ್ ಮತ್ತು ಮೊಘಲ್ ಸೇನೆಯ ನಡುವಿನ ಮಹತ್ವದ ಕದನಕ್ಕೆ ಸಾಕ್ಷಿಯಾಗಿದೆ. ಇದು ಉದಯಪುರ ಸಮೀಪದಲ್ಲಿದ್ದು, ರಾಣಾ ಪ್ರತಾಪ್‌ನ ಕುದುರೆ 'ಚೆತಕ್'ನ ವೀರಗಾಥೆ ಮತ್ತು ದೇಶಭಕ್ತಿಯನ್ನು ನೆನಪಿಸುತ್ತದೆ, ಮತ್ತು ಈಗಲೂ ಪ್ರವಾಸಿ ತಾಣವಾಗಿದೆ.

## ಹಳದಿ ಘಾಟ್‌ನ ಪ್ರಮುಖ ಅಂಶಗಳು
**ಇತಿಹಾಸ**: 1576ರ ಜೂನ್ 18ರಂದು ಮಹಾರಾಣಾ ಪ್ರತಾಪ್ ಮತ್ತು ಮೊಘಲ್ ಸೇನೆಯ ನಡುವೆ ನಡೆದ ಈ ಯುದ್ಧವು ರಾಜಪೂತ್ ಇತಿಹಾಸದಲ್ಲಿ ಪ್ರಮುಖವಾದುದು.

**ಹೆಸರಿನ ಮೂಲ**: ಇಲ್ಲಿನ ಮಣ್ಣು ಅರಿಶಿನದಂತೆ ಹಳದಿ ಬಣ್ಣದ್ದಾಗಿರುವುದರಿಂದ, "ಹಲ್ದಿ" (ಅರಿಶಿನ) ಮತ್ತು "ಘಾಟ್" (ಕಣಿವೆ/ಮಾರ್ಗ) ಸೇರಿ "ಹಳದಿ ಘಾಟ್" ಎಂದು ಕರೆಯಲಾಗುತ್ತದೆ.

**ಸ್ಥಳ:** ಇದು ರಾಜಸ್ಥಾನದ ರಾಜ್ಸಮಂದ್ ಮತ್ತು ಉದಯಪುರ ಜಿಲ್ಲೆಗಳ ನಡುವಿನ ಅರಾವಳಿ ಬೆಟ್ಟಗಳಲ್ಲಿದೆ, ಉದಯಪುರದಿಂದ ಸುಮಾರು 40-44 ಕಿ.ಮೀ ದೂರದಲ್ಲಿದೆ.

**ಪ್ರಮುಖ ಸ್ಥಳಗಳು**: ಮಹಾರಾಣಾ ಪ್ರತಾಪ್‌ನ ವಿಶ್ವಾಸಾರ್ಹ ಕುದುರೆ ಚೆತಕ್ ಮಡಿದ ಸ್ಥಳದಲ್ಲಿ ಒಂದು ಸ್ಮಾರಕವಿದೆ. ಯುದ್ಧದಲ್ಲಿ ಹತರಾದವರ ರಕ್ತದಿಂದಾಗಿ ಮಣ್ಣು ಕೆಂಪು ಬಣ್ಣಕ್ಕೆ ತಿರುಗಿತ್ತು ಎಂದು ಹೇಳಲಾಗುತ್ತದೆ.

**ಪ್ರವಾಸಿ ಆಕರ್ಷಣೆ**: ಯುದ್ಧದ ಇತಿಹಾಸ ಮತ್ತು ರಾಜಸ್ಥಾನದ ನೈಸರ್ಗಿಕ ಸೌಂದರ್ಯದಿಂದಾಗಿ ಪ್ರವಾಸಿಗರಿಗೆ ಇದು ಭೇಟಿ ನೀಡಲು ಪ್ರಮುಖ ಸ್ಥಳವಾಗಿದೆ, ಚೈತ್ರಿ ಗುಲಾಬಿಗಳ ಉತ್ಪಾದನೆಗೂ ಈ ಪ್ರದೇಶ ಪ್ರಸಿದ್ಧವಾಗಿದೆ. 
 
ಹಳದಿ ಘಾಟಿ
thumb|ಹಲ್ದಿಗ್ಥತಿ ಪಾಸ್‌ನಲ್ಲಿ ಅರಿಶಿನ ಬಣ್ಣದ ಮಣ್ಣು
**ಹಳದಿ ಘಾಟಿ** ಪಶ್ಚಿಮ ಭಾರತದ ರಾಜಸ್ಥಾನದ ಅರಾವಳಿ ಶ್ರೇಣಿಯಲ್ಲಿರುವ ಖಮ್ನೋರ್ ಮತ್ತು ಬಲಿಚಾ ಗ್ರಾಮದ ನಡುವಿನ ಐತಿಹಾಸಿಕ ಪರ್ವತ ಮಾರ್ಗವಾಗಿದೆ, ಇದು ರಾಜ್ಸಮಂದ್ ಮತ್ತು ಉದಯಪುರ ಜಿಲ್ಲೆಗಳನ್ನು ಸಂಪರ್ಕಿಸುತ್ತದೆ. ಹಳದಿಘಾಟಿಯನ್ನು **ಹಳದಿಘಾಟಿ ದರ್ರಾ** ಎಂದೂ ಕರೆಯುತ್ತಾರೆ .ಈ ಪಾಸ್ ಉದಯಪುರದಿಂದ 44 ಕಿಲೋಮೀಟರ್ ಮತ್ತು ಜೈಪುರದಿಂದ 367 ಕಿಲೋಮೀಟರ್ ದೂರದಲ್ಲಿದೆ . 'ಹಳದಿಘಾಟಿ' ಎಂಬ ಹೆಸರು ಈ ಪ್ರದೇಶದ ಅರಿಶಿನ -ಬಣ್ಣದ ಹಳದಿ ಮಣ್ಣಿನಿಂದ ಹುಟ್ಟಿಕೊಂಡಿದೆ ಎಂದು ನಂಬಲಾಗಿದೆ. ( ಹಿಂದಿಯಲ್ಲಿ ಅರಿಶಿನ *ಹಲ್ದಿ* ). 

## ಇತಿಹಾಸ 
ಈ ಪರ್ವತ ಮಾರ್ಗವು ಒಂದು ಮಹತ್ವದ ಐತಿಹಾಸಿಕ ಸ್ಥಳವಾಗಿದೆ. ಖಮ್ನೋರ್‌ನ ರಕ್ತ ತಲೈ, ಹಳದಿಘಾಟಿ ಕದನದ ಸ್ಥಳವಾಗಿದ್ದು, ಇದು ಜೂನ್ 18, 1576 ರಲ್ಲಿ ಮೇವಾರ್ ಸಾಮ್ರಾಜ್ಯ ಮತ್ತು ಕುನ್ವರ್ ಮಾನ್ ಸಿಂಗ್ ನೇತೃತ್ವದ ಮೊಘಲ್ ಸೈನ್ಯದ ನಡುವೆ ನಡೆಯಿತು. ಮೊಘಲ್ ಚಕ್ರವರ್ತಿ ಅಕ್ಬರ್‌ನ ಜನರಲ್ ಮಾನ್ ಸಿಂಗ್ I ರ ನೇತೃತ್ವದಲ್ಲಿ ಹೋರಾಡಿದ ಮೊಘಲರ ವಿರುದ್ಧ ಮಹಾರಾಣಾ ಪ್ರತಾಪ್ ಮೇವಾರ್‌ ಸಶಸ್ತ್ರ ಪಡೆಗಳನ್ನು ಮುನ್ನಡೆಸಿದರು. &#x5B; *ಉಲ್ಲೇಖದ ಅಗತ್ಯವಿದೆ* &#x5D;

## ಸ್ಮಾರಕ 
thumb|ಹಳದಿಘಾಟಿಯಲ್ಲಿರುವ ಚೇತಕ್ ಸಮಾಧಿ
ಮಹಾರಾಣಾ ಪ್ರತಾಪ್‌ನ ಕುದುರೆ ಚೇತಕ್ ಹಳದಿಘಾಟಿ ಕದನದಲ್ಲಿ ಪ್ರಮುಖ ಪಾತ್ರ ವಹಿಸಿತು. ಈ ಯುದ್ಧದಲ್ಲಿ ಚೇತಕ್ ಮಾರಣಾಂತಿಕವಾಗಿ ಗಾಯಗೊಂಡು 1576 ರ ಜೂನ್ 18 ರಂದು ನಿಧನವಾಯಿತು. ಚೇತಕ್ ಬಿದ್ದ ಸ್ಥಳದಲ್ಲಿ ಮಹಾರಾಣಾ ಪ್ರತಾಪ್ ತನ್ನ ಕುದುರೆಗಾಗಿ ಒಂದು ಸಣ್ಣ ಸ್ಮಾರಕವನ್ನು ನಿರ್ಮಿಸಿದನು. ಆ ಸ್ಮಾರಕವು ಇನ್ನೂ ಹಳದಿಘಾಟಿಯಲ್ಲಿ ಅಸ್ತಿತ್ವದಲ್ಲಿದೆ.

ಭಾರತ ಸರ್ಕಾರವು 1997 ರಲ್ಲಿ ಮಹಾರಾಣಾ ಪ್ರತಾಪ್ ರಾಷ್ಟ್ರೀಯ ಸ್ಮಾರಕದ ನಿರ್ಮಾಣವನ್ನು ಪ್ರಾರಂಭಿಸಿತು ಮತ್ತು ಜೂನ್ 2009 ರಲ್ಲಿ ಸ್ಮಾರಕವನ್ನು ಅಂತಿಮವಾಗಿ ಉದ್ಘಾಟಿಸಲಾಯಿತು.  ಈ ಸ್ಮಾರಕವು ಮಹಾರಾಣಾ ಚೇತಕ್‌ನ ಕಂಚಿನ ಪ್ರತಿಮೆಯನ್ನು ಹೊಂದಿದೆ. ಆದರೂ ಇದು ಇನ್ನೂ ರಾಷ್ಟ್ರೀಯ ಸ್ಮಾರಕವಾಗಿ ಘೋಷಣೆಗಾಗಿ ಕಾಯುತ್ತಿದೆ. &#x5B; *ಉಲ್ಲೇಖದ ಅಗತ್ಯವಿದೆ* &#x5D;

## ಪ್ರವಾಸೋದ್ಯಮ 
ಹಳದಿಘಾಟಿಯು ದತ್ತಿ ಗುಲಾಬಿ ಉತ್ಪನ್ನ ಮತ್ತು ಮೊಲೆಲಾದ ಮಣ್ಣಿನ ಕಲೆಗೂ ಹೆಸರುವಾಸಿಯಾಗಿದೆ. ಪ್ರವಾಸೋದ್ಯಮ ಇಲಾಖೆಯು ಖಾಸಗಿ ಗುಡಿ ಕೈಗಾರಿಕೆಯನ್ನು ಉತ್ತೇಜಿಸಲು ಹೆಚ್ಚಿನ ಒತ್ತು ನೀಡುತ್ತಿದೆ. &#x5B; *ಉಲ್ಲೇಖದ ಅಗತ್ಯವಿದೆ* &#x5D;

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಹಲ್ದಿಘಾಟಿ ಯುದ್ಧಭೂಮಿಯ ಬಗ್ಗೆ ವಿವರಗಳು
ಶೆರ್ಲೋಕ್ ಅಕಾಡೆಮಿ

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ

 ಎಂಬುದು ಕ್ಯೋಸುಕೆ ಕಾಮಿಶಿರೋ ಅವರು ರಚಿಸಿ, ಶಿರಾಬಿ ಚಿತ್ರಣ ನೀಡಿರುವ ಜಪಾನೀಸ್ ಲಘು ಕಾದಂಬರಿಯ ಸರಣಿಯಾಗಿದೆ. ಇದು ಜೂನ್ 2023ರಲ್ಲಿ ಮೀಡಿಯಾ ಫ್ಯಾಕ್ಟರಿ ಯ ಎಂಎಫ್ ಬಂಕೊ ಜೆ ಮುದ್ರಣದ ಅಡಿಯಲ್ಲಿ ಪ್ರಕಟಣೆಯನ್ನು ಆರಂಭಿಸಿತು; ಆಗಸ್ಟ್ 2025ರ ವೇಳೆಗೆ ನಾಲ್ಕು ಸಂಪುಟಗಳು ಬಿಡುಗಡೆಯಾಗಿವೆ. ಅಮೆಚಾಯಾ ಚಿತ್ರಣ ನೀಡಿರುವ ಮಂಗಾ  ರೂಪಾಂತರವನ್ನು ಘೋಷಿಸಲಾಗಿದ್ದು, ಅದು ಬಂಗೀಶುಂಜು ಸಂಸ್ಥೆಯ ಬಂಕೋಮಿ  ಮಂಗಾ ಸೇವೆಯಲ್ಲಿ ಪ್ರಕಟವಾಗಲಿದೆ.

## ಕಥಾವಸ್ತು
ಈ ಸರಣಿಯು ಭವಿಷ್ಯದ ತನಿಖಾಧಿಕಾರಿಗಳಿಗಾಗಿ ಇರುವ ಒಂದು ಶಾಲೆಗೆ ಹೊಸದಾಗಿ ಸೇರಿಕೊಳ್ಳುವ ಮಿಸಾಕಿ ಫುಮಿಸಾಕಿ ಮತ್ತು ಶಿಯಾ ಇ. ಹೇಜೆಲ್ಡೈನ್ ಎಂಬ ಇಬ್ಬರು ವಿದ್ಯಾರ್ಥಿಗಳನ್ನು ಅನುಸರಿಸುತ್ತದೆ. ಜಪಾನ್ ಪ್ರಸ್ತುತ ಅಪರಾಧಗಳ ಅಲೆಯೊಂದನ್ನು ಎದುರಿಸುತ್ತಿದ್ದು, ತನಿಖಾಧಿಕಾರಿಗಳ ಬೇಡಿಕೆ ಹೆಚ್ಚುತ್ತಿದೆ. ಇಬ್ಬರೂ ತಮ್ಮ ಕುಟುಂಬ ಹಿನ್ನೆಲೆಯನ್ನು ಅರಿತಾಗ ಕಥೆ ತಿರುವು ಪಡೆಯುತ್ತದೆ: ಮಿಸಾಕಿಯ ಅಜ್ಜನು ಒಬ್ಬ ಪ್ರಸಿದ್ಧ ಅಪರಾಧ ಸಂಘಟನೆಯ ನಾಯಕನಾಗಿದ್ದನು, ಇನ್ನು ಶಿಯಾ ಒಬ್ಬ ಖ್ಯಾತ ತನಿಖಾಧಿಕಾರಿಯ ದತ್ತು ಪುತ್ರಿಯಾಗಿರುತ್ತಾಳೆ. ಪ್ರಕರಣಗಳನ್ನು ಬಗೆಹರಿಸುತ್ತಾ ಹೋಗುವಲ್ಲಿ ಇವರಿಬ್ಬರ ನಡುವೆ ಸ್ಪರ್ಧಾತ್ಮಕ ಸಂಬಂಧ ರೂಪುಗೊಳ್ಳುತ್ತದೆ.

## ಪಾತ್ರಗಳು
ಫ್ಯೂಮಿಸಾಕಿ ಮಿಸಾಕಿ : ಇವರು ಪ್ರಸಿದ್ಧ ಅಪರಾಧ ನಾಯಕನ ಮೊಮ್ಮಗ. ಅವನು ತನಿಖಾಧಿಕಾರಿಗಳ ಶಾಲೆಗೆ ಸೇರ್ಪಡೆಯಾಗುತ್ತಾನೆ. ಆರಂಭದಲ್ಲಿ ತನಿಖೆಗಳ ಬಗ್ಗೆ ಅತಿಯಾದ ಆಸಕ್ತಿಯನ್ನು ತೋರಿಸುವ ಸಹಪಾಠಿಗಳಿಂದ ಅವನಿಗೆ ಅಸಹನೆ ಉಂಟಾಗುತ್ತದೆ. ಶಿಯಾದೊಂದಿಗೆ ಅವನಿಗೆ ಸ್ಪರ್ಧಾತ್ಮಕ ಸಂಬಂಧ ಬೆಳೆಯುತ್ತದೆ.

ಶಿಯಾ ಇ. ಹೆಜೆರುಡೈನ್:ಖ್ಯಾತ ತನಿಖಾಧಿಕಾರಿಯ ದತ್ತು ಪುತ್ರಿ. ಬಾಲ್ಯದಿಂದಲೇ ತನಿಖೆಗಳ ಬಗ್ಗೆ ಆಕೆಗೆ ಆಸಕ್ತಿ ಇದ್ದು, ಅವುಗಳಲ್ಲಿ ಪರಿಣತಿ ಹೊಂದಿದ್ದಾಳೆ.

ನಿಹೊಂಗೊ ಹೊಕಾ ಉಶಿನ
ಉಶಿನೈ ಹೋಕಾ
ನಿಹೊಂಗೊ/ಕೊಯೊಮಿ
ಮತ್ಸುರಿಡೇಟ್ ಕೊಯೋಮಿ
ನಿಹೊಂಗೊ/ಫಿಯೋನಾ ಬಾಂಜೊ
ಬಂಜೊ ಫಿಯೋನಾ

## ಅಭಿವೃದ್ಧಿ
ಕಾಮಿಶಿರೋ ಅವರು ತಮ್ಮ ಹಿಂದಿನ ಲೈಟ್ ನವಲ್ ಸರಣಿ "ಮೈ ಸ್ಟೆಪ್ ಮೊಮ್ಸ್ ಡಾಟರ್ ಇಸ್ ಮೈ ಎಕ್ಸ್" (My Stepmom's Daughter Is My Ex) ಯಶಸ್ಸಿನ ನಂತರ *  ಶೆರ್ಲೋಕ್ ಅಕಾಡೆಮಿ" ಬರೆಯಲು ಆರಂಭಿಸಿದರು. ಆ ಸರಣಿ ಪ್ರೇಮಾತ್ಮಕ ಹಾಸ್ಯವಾಗಿದ್ದರೂ, ಅವರು ಮೊದಲಿನಿಂದಲೂ ರಹಸ್ಯ ಕಥೆಗಳನ್ನು ಬರೆಯುವಲ್ಲಿ ಆಸಕ್ತರಾಗಿದ್ದರು. ಆದರೆ ಕಡಿಮೆ ಮಾರಾಟ ಮತ್ತು ನಿರಂತರ ಕಥಾ ತಿರುವುಗಳನ್ನು ರೂಪಿಸುವ ಕಷ್ಟದ ಕಾರಣದಿಂದ ಅವರು ಈ ಪ್ರಕಾರದ ಬರವಣಿಗೆಯಿಂದ ಹಿಂದೆ ಸರಿದಿದ್ದರು. ನಂತರ *Boku ga Kotaeru Kimi no Nazotoki* /ಬೊಕು ಗ ಕೊಟೇರು ಕಿಮಿ ನೋ ನಜೋಟೋಕಿ*ಸರಣಿಯನ್ನು ಬರೆಯುವ ಮೂಲಕ, ಕಥಾ ತಿರುವುಗಳ ಮೇಲೆ ಅವಲಂಬಿಸದೇ ಕೂಡ ರಹಸ್ಯ ಕಥೆಗಳನ್ನು ಬರೆಯಲು ಸಾಧ್ಯವೆಂಬ ಆತ್ಮವಿಶ್ವಾಸ ಪಡೆದರು.

*ಶೆರ್ಲೋಕ್ ಅಕಾಡೆಮಿ"* ಹಲವಾರು ಪ್ರಭಾವಗಳಿಂದ ಪ್ರೇರಿತವಾಗಿದೆ, ವಿಶೇಷವಾಗಿ 07ನೇ ವಿಸ್ತರಣೆಯ* ಉಮಿನೆಕೊ ವೆನ್ ದೆ ಕ್ರೈ* ಸರಣಿ. ಪಾಶ್ಚಾತ್ಯ ಶೈಲಿಯ ಮಹಲ್ಗಳು ಮತ್ತು ಲಾಕ್‌ಡ್ ರೂಮ್‌ಗಳಂತಹ ರೂಢಿಪದ್ಧತಿಗಳು ಅನಿವಾರ್ಯವೇ ಎಂಬ ಪ್ರಶ್ನೆ ಅವರನ್ನು ಕಾಡಿದ್ದು, ಅದಕ್ಕಿಂತ ವಿಭಿನ್ನವಾಗಿ ತನಿಖಾಧಿಕಾರಿಗಳ ಶಾಲೆಯನ್ನು ಕೇಂದ್ರವನ್ನಾಗಿ ಮಾಡಿಕೊಂಡ ಕಥೆಯನ್ನು ಬರೆಯಲು ಅವರು ನಿರ್ಧರಿಸಿದರು. ಮುಖ್ಯ ಪಾತ್ರಗಳ ವಿಷಯದಲ್ಲಿ, ಮಿಸಾಕಿ ಆರಂಭದಲ್ಲಿ ತನಿಖೆಗಳ ಬಗ್ಗೆ ನಿರ್ಲಿಪ್ತನಾಗಿರುವುದು ಮತ್ತು ಶಿಯಾ ಬುದ್ಧಿವಂತ ಹಾಗೂ ನಿಪುಣ ತನಿಖಾಧಿಕಾರಿಯಾಗಿರುವುದರ ನಡುವಿನ ವ್ಯತ್ಯಾಸವನ್ನು ತೋರಿಸಲು ಅವರು ಬಯಸಿದರು.

## ಸ್ವಾಗತ
ಈ ಸರಣಿ 2024ರ *ಕೋನೋ ಲೈಟ್ ಕಾದಂಬರಿ ಗಾ ಸುಗೋಯ್* ಸಂಚಿಕೆಯಲ್ಲಿ ಪ್ರಸ್ತುತಗೊಂಡಿದ್ದು, ಪೇಪರ್‌ಬ್ಯಾಕ್ ವಿಭಾಗದಲ್ಲಿ 22ನೇ ಸ್ಥಾನ ಮತ್ತು ಹೊಸ ಬಿಡುಗಡೆಗಳ ವಿಭಾಗದಲ್ಲಿ 10ನೇ ಸ್ಥಾನ ಪಡೆದಿದೆ. ಜೂನ್ 2023ರಲ್ಲಿ ಬಿಡುಗಡೆಯಾದ ಅತ್ಯುತ್ತಮ ಜಪಾನೀಸ್ ರಹಸ್ಯ ಕಾದಂಬರಿಗಳ ಪಟ್ಟಿಯಲ್ಲಿಯೂ ಮೊದಲ ಸಂಪುಟವನ್ನು ಉಲ್ಲೇಖಿಸಲಾಗಿದೆ.

## ಇದನ್ನೂ ನೋಡಿ
*''My Stepmom's Daughter Is My Ex'' – ಕ್ಯೋಸುಕೆ ಕಾಮಿಶಿರೋ ಅವರು ಬರೆದ ಮತ್ತೊಂದು ಲೈಟ್ ನವಲ್ ಸರಣಿ

## ಉಲ್ಲೇಖಗಳು
ಪುಲೈ ಪರ್ವತ

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ
ಮೌಂಟ್ ಪುಲೈ (ಮಲಯ: Gunung Pulai) ಮಲೇಷ್ಯಾದ ಜೊಹೋರ್‌ನ ಕುಲೈ ಜಿಲ್ಲೆಯಲ್ಲಿದೆ.

## ಇತಿಹಾಸ 
**2ನೇ ಮಹಾಯುದ್ಧ**
ಎರಡನೇ ಮಹಾಯುದ್ಧದ ಸಮಯದಲ್ಲಿ, ಆಕ್ರಮಣಕಾರಿ ಜಪಾನಿನ ಸಾಮ್ರಾಜ್ಯಶಾಹಿ ಸೈನ್ಯದ ವಿರುದ್ಧ ಮೌಂಟ್ ಪುಲೈ ಬ್ರಿಟಿಷ್ ಕಾಮನ್‌ವೆಲ್ತ್ ಸೈನ್ಯದ ಭದ್ರಕೋಟೆಯಾಗಿ ಕಾರ್ಯನಿರ್ವಹಿಸಿತು. ಇಲ್ಲಿಇನ್ನೂ ಕೋಟೆ, ಹಳಿಗಳು, ಸುರಂಗಗಳು, ವಿಮಾನ ಇಳಿಯುವ ಸ್ಥಳ ಮತ್ತು ಕಾಡಿನ ಆಳದ ಬಾವಿಗಳ ಅವಶೇಷಗಳಿವೆ. ಎರಡನೇ ಮಹಾಯುದ್ಧದ ಸಮಯದಲ್ಲಿ ಪರ್ವತದ ಕಥೆಯ ಬಗ್ಗೆ ಜನರಿಗೆ ಶಿಕ್ಷಣ ನೀಡಲು ಮೌಂಟ್ ಪುಲೈ ಅನ್ನು ಕಾಡಿನ ಯುದ್ಧ ಸ್ಮಾರಕವಾಗಿ ಮತ್ತೆ ಪರಿಚಯಿಸಲು ಸರ್ಕಾರೇತರ ಸಂಸ್ಥೆಗಳು ಉಪಕ್ರಮಗಳನ್ನು ಹೊಂದಿವೆ.  

**ಗುನುಂಗ್ ಪುಲೈ ಮುಚ್ಚುವಿಕೆ**
ಕುಲೈ, ಜೋಹೋರ್ ಬಹ್ರು ಮತ್ತು ಪಾಂಟಿಯನ್ ಜಿಲ್ಲೆಗಳ ಮೂಲಕ ಹರಿಯುವ ಪುಲೈ ನದಿಯ ಮೂಲವೇ ಮೌಂಟ್ ಪುಲೈ. ಚೀನಾದ ಖನಿಜ ಗಣಿಗಾರಿಕೆ ಕಂಪನಿಯೊಂದು ಪರ್ವತದ ಬುಡದಲ್ಲಿ ನಡೆಸುತ್ತಿರುವ ಅತಿಯಾದ ಗಣಿಗಾರಿಕೆ ಚಟುವಟಿಕೆಗಳು ಈ ಪ್ರದೇಶದ ನೈಸರ್ಗಿಕ ಭೂದೃಶ್ಯವನ್ನು ನಾಶಪಡಿಸಿವೆ. ಪರ್ವತದ ಸುತ್ತಮುತ್ತಲಿನ ಸ್ಥಳೀಯ ಗ್ರಾಮಸ್ಥರು 1986 ಮತ್ತು 2021 ರ ನಡುವೆ 75 ಪ್ರವಾಹಗಳನ್ನು ವರದಿ ಮಾಡಿದ್ದಾರೆ.  ಅತ್ಯಂತ ಗಮನಾರ್ಹವಾದ ಮಣ್ಣಿನ ಪ್ರವಾಹವು ಡಿಸೆಂಬರ್ 26, 2001 ರಂದು ಸಂಭವಿಸಿತು, ಇದು 5 ಸಾವುಗಳಿಗೆ ಕಾರಣವಾಯಿತು ಮತ್ತು 4 ಮನೆಗಳನ್ನು ನಾಶಪಡಿಸಿತು. ಪರಿಣಾಮವಾಗಿ, 2001 ಮತ್ತು 2015 ರ ನಡುವೆ ಪರ್ವತವನ್ನು ಪ್ರವಾಸಿಗರಿಗೆ ಇದನ್ನು ಮುಚ್ಚಲಾಗಿತ್ತು, ಆಗ ಮೌಂಟ್ ಪುಲೈ ಮನರಂಜನಾ ಅರಣ್ಯ 1 ಮತ್ತೆ ತೆರೆಯಲ್ಪಟ್ಟಿತು.

## ಆಕರ್ಷಣೆಗಳು 
ಈ ಪರ್ವತವು ಪುಲೈ ಜಲಪಾತ ಮತ್ತು ಮೌಂಟ್ ಪುಲೈ ಮನರಂಜನಾ ಅರಣ್ಯಗಳು 1 ಮತ್ತು 2 ಅನ್ನು ಒಳಗೊಂಡಿದೆ.

## ಮೂಲಸೌಕರ್ಯ 
ಈ ಪರ್ವತವು ಮೂರು ದೂರಸಂಪರ್ಕ ಗೋಪುರಗಳನ್ನು ಹೊಂದಿದೆ. ಎರಡು ಪರ್ವತದ ತುದಿಯಲ್ಲಿವೆ ಮತ್ತು ಇನ್ನೊಂದು ಶಿಖರದಿಂದ ಸ್ವಲ್ಪ ಕೆಳಗೆ ಇದೆ.
**ಉಲ್ಲೇಖಗಳು**
ತಂಜುಂಗ್ ಪೆಲೆಪಾಸ್ ಬಂದರು

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ
ವರ್ಗ:ಮಲೇಶಿಯ

ತಂಜುಂಗ್ ಪೆಲೆಪಾಸ್ ಬಂದರು (PTP, UN/Locode: MYTPP) ಮಲೇಷ್ಯಾದ ಜೊಹೋರ್‌ನ ಜೊಹೋರ್ ಬಹ್ರು ಜಿಲ್ಲೆಯ ಇಸ್ಕಂದರ್ ಪುಟೇರಿಯಲ್ಲಿರುವ ಕಂಟೇನರ್ ಬಂದರಾಗಿದ್ದು, ಜಂಟಿ ಉದ್ಯಮದಲ್ಲಿ ಅಲ್ಪಸಂಖ್ಯಾತ ಪಾಲನ್ನು ಹೊಂದಿರುವ APM ಟರ್ಮಿನಲ್ಸ್ ಗ್ಲೋಬಲ್ ಟರ್ಮಿನಲ್ ನೆಟ್‌ವರ್ಕ್‌ನ ಭಾಗವಾಗಿದೆ.  ಈ ಬಂದರು ಪ್ರಸ್ತುತ ವಿಶ್ವದ 15 ನೇ ಜನನಿಬಿಡ ಕಂಟೇನರ್ ಬಂದರಾಗಿದ್ದು, ವಿಶ್ವದ ಐದನೇ ಅತ್ಯಂತ ಪರಿಣಾಮಕಾರಿ ಬಂದರಾಗಿದೆ. 

ಮಲೇಷ್ಯಾದ ಎರಡನೇ ಅತಿದೊಡ್ಡ ನಗರವಾದ ಜೊಹೋರ್ ಬಹ್ರುದಿಂದ 30 ಕಿಮೀ ದೂರದಲ್ಲಿರುವ PTP, ನೈಋತ್ಯ ಗೆಲಾಂಗ್ ಪಟಾಹ್‌ನಲ್ಲಿರುವ ಪುಲೈ ನದಿಯ ಪೂರ್ವ ಮುಖಭಾಗದಲ್ಲಿ, ಮಲೇಷ್ಯಾ ಮತ್ತು ಸಿಂಗಾಪುರ ದೇಶಗಳನ್ನು ಮತ್ತು ಮಲಕ್ಕಾ ಜಲಸಂಧಿಯನ್ನು ಬೇರ್ಪಡಿಸುವ ಜೊಹೋರ್ ಜಲಸಂಧಿಗೆ ಹತ್ತಿರದಲ್ಲಿದೆ. ಬಂದರಿನ ದಟ್ಟಣೆಯ ಶೇಕಡಾ 90 ಕ್ಕಿಂತ ಹೆಚ್ಚು ಟ್ರಾನ್ಸ್‌ಶಿಪ್‌ಮೆಂಟ್ ಆಗಿದೆ. ಸಿಂಗಾಪುರದ ಬಂದರುಗಳೊಂದಿಗೆ ಸ್ಪರ್ಧಿಸುವ ಪ್ರಯತ್ನದಲ್ಲಿ ಈ ಬಂದರನ್ನು ನಿರ್ಮಿಸಲಾಗಿದೆ.

## ಇತಿಹಾಸ 
ಮಾರ್ಚ್ 13, 2000 ರಂದು, ಬಂದರು ಉದ್ಘಾಟನಾ ಸಮಾರಂಭವನ್ನು ನಡೆಸಿತು, ಇದನ್ನು ಪ್ರಧಾನಿ ಮಹಾತಿರ್ ಮೊಹಮ್ಮದ್ ನಿರ್ವಹಿಸಿದರು. ಜೂನ್ 2020 ರಲ್ಲಿ, ಸುಮಾರು 1,864 ಟನ್‌ಗಳಷ್ಟು ವಿಷಕಾರಿ ಎಲೆಕ್ಟ್ರಿಕ್ ಆರ್ಕ್ ಫರ್ನೇಸ್ ಧೂಳಿನಿಂದ ತುಂಬಿದ 110 ಕಂಟೇನರ್‌ಗಳು ಬಂದರಿನಲ್ಲಿ ಪತ್ತೆಯಾಗಿವೆ. ಮಲೇಷ್ಯಾ ಸರ್ಕಾರವು ತ್ಯಾಜ್ಯವನ್ನು ಸ್ವದೇಶಕ್ಕೆ ಕಳುಹಿಸಲು ಕೆಲಸ ಮಾಡುವುದಾಗಿ ಹೇಳಿದೆ.

## ಸೌಲಭ್ಯಗಳು 
ಪ್ರಸ್ತುತ ಬಂದರು ಒಟ್ಟು 5 ಕಿ.ಮೀ. ಲೀನಿಯರ್ ವಾರ್ಫ್ ಉದ್ದದ 14 ಬರ್ತ್‌ಗಳನ್ನು ಮತ್ತು ಸುಮಾರು 240,000 TEU ಶೇಖರಣಾ ಸ್ಥಳ, 48,374 ಗ್ರೌಂಡ್ ಸ್ಲಾಟ್ ಮತ್ತು 5,080 ರೀಫರ್ ಪಾಯಿಂಟ್‌ಗಳನ್ನು ಹೊಂದಿರುವ 1.2 ಮಿಲಿಯನ್ ಚದರ ಮೀಟರ್ ಕಂಟೇನರ್ ಯಾರ್ಡ್ ಅನ್ನು ಒದಗಿಸುತ್ತದೆ. ಬರ್ತ್‌ಗಳನ್ನು 66 ಸೂಪರ್ ಪೋಸ್ಟ್-ಪನಾಮ್ಯಾಕ್ಸ್ ಕ್ವೇ ಕ್ರೇನ್‌ಗಳು, 24 ಸಾಲು ಔಟ್ರೀಚ್‌ನೊಂದಿಗೆ 24 (EEE ಕ್ರೇನ್) ಸೇವೆ ಸಲ್ಲಿಸುತ್ತವೆ, ಅವುಗಳಲ್ಲಿ 11 22 ಸಾಲು ಔಟ್ರೀಚ್ ಮತ್ತು ಡ್ಯುಯಲ್ ಹಾಯ್ಸ್ಟ್ 40’ ಪಿಕ್ ಅನ್ನು ಹೊಂದಿವೆ, 30 22 ಸಾಲು ಔಟ್ರೀಚ್ ಮತ್ತು ಟ್ವಿನ್ 20’ ಲಿಫ್ಟ್ ಅನ್ನು ಹೊಂದಿವೆ. ಇಂದು ಬಂದರಿನ ಒಟ್ಟು ಸಾಮರ್ಥ್ಯವು ವರ್ಷಕ್ಕೆ 12.5 ಮಿಲಿಯನ್ TEU ಗಿಂತ ಹೆಚ್ಚಿದ್ದು, 174 ರಬ್ಬರ್ ಟೈರ್ಡ್ ಗ್ಯಾಂಟ್ರಿ ಕ್ರೇನ್‌ಗಳು ಮತ್ತು 498 ಪ್ರೈಮ್ ಮೂವರ್‌ಗಳು ಕಂಟೇನರ್ ಸೌಲಭ್ಯದ ಸುತ್ತಲೂ ಕಾರ್ಯನಿರ್ವಹಿಸುತ್ತವೆ.

ರಸ್ತೆ ಸಂಪರ್ಕದ ಜೊತೆಗೆ, ಬಂದರು ಜೊಹೋರ್‌ನಿಂದ ದಕ್ಷಿಣಕ್ಕೆ ದಕ್ಷಿಣ ಥೈಲ್ಯಾಂಡ್‌ಗೆ ಉತ್ತರಕ್ಕೆ 4-ಟ್ರ್ಯಾಕ್ ರೈಲು ಟರ್ಮಿನಲ್ ಮೂಲಕ ವಿಸ್ತರಿಸಿರುವ ಪರ್ಯಾಯ ದ್ವೀಪದ ಸರಕು ರೈಲು ವ್ಯವಸ್ಥೆಗೆ ಸಂಪರ್ಕ ಹೊಂದಿದೆ. ಬಂದರು ಅಭಿವೃದ್ಧಿ ಪ್ರದೇಶವು ಬಂದರು ಟರ್ಮಿನಲ್‌ಗೆ 2,000 ಎಕರೆಗಳನ್ನು ಮತ್ತು ಮುಕ್ತ ವ್ಯಾಪಾರ ವಲಯಕ್ಕೆ 1,500 ಎಕರೆಗಳನ್ನು ಒಳಗೊಂಡಿದೆ. ಬಂದರು 15 - 19 ಮೀಟರ್‌ಗಳ ಡ್ರಾಫ್ಟ್‌ನೊಂದಿಗೆ ಬಂದರನ್ನು ಮತ್ತು 720 ಮೀಟರ್‌ಗಳ ತಿರುವು ಬೇಸಿನ್ ಅನ್ನು ಹೊಂದಿದೆ.

೨೦೦೭ ರ ಬಂದರಿನ ಮಾಸ್ಟರ್ ಪ್ಲಾನ್ ೧೫೦ ಮಿಲಿಯನ್ TEU ಟರ್ಮಿನಲ್ ನಿರ್ವಹಣಾ ಸಾಮರ್ಥ್ಯದೊಂದಿಗೆ ೯೫ ಕ್ಕೂ ಹೆಚ್ಚು ಬರ್ತ್‌ಗಳನ್ನು ಕಲ್ಪಿಸುತ್ತದೆ. ಬರ್ತ್‌ಗಳು ಪುಲೈ ನದಿಯ ಮುಖಭಾಗದಿಂದ ಮಲೇಷ್ಯಾ-ಸಿಂಗಾಪುರ ಎರಡನೇ ಲಿಂಕ್‌ವರೆಗೆ ವಿಸ್ತರಿಸುವ ನಿರೀಕ್ಷೆಯಿದೆ. 

## ಉಲ್ಲೇಖಗಳು
ಪಾಂಟಿಯನ್ ಜಿಲ್ಲೆ

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ
ವರ್ಗ:ಮಲೇಶಿಯ
ಪಾಂಟಿಯನ್ ಜಿಲ್ಲೆ (ಮಲಯ: ಡೇರಾ ಪಾಂಟಿಯನ್) ಮಲೇಷ್ಯಾದ ಜೊಹೋರ್ ರಾಜ್ಯದ ನೈಋತ್ಯ ಭಾಗದಲ್ಲಿರುವ ಒಂದು ಜಿಲ್ಲೆಯಾಗಿದೆ. ಇದು ಉತ್ತರಕ್ಕೆ ಬಾಟು ಪಹಾತ್ ಮತ್ತು ಕ್ಲುವಾಂಗ್ ಜಿಲ್ಲೆಗಳು ಮತ್ತು ಪೂರ್ವಕ್ಕೆ ಕುಲೈ ಮತ್ತು ಜೊಹೋರ್ ಬಹ್ರು ಜಿಲ್ಲೆಗಳ ಗಡಿಯನ್ನು ಹೊಂದಿದೆ. 

ಈ ಜಿಲ್ಲೆಯು ಮಲಯ ಪರ್ಯಾಯ ದ್ವೀಪ ಮತ್ತು ಒಟ್ಟಾರೆಯಾಗಿ ಯುರೇಷಿಯಾದ ಮುಖ್ಯ ಭೂಭಾಗದ ದಕ್ಷಿಣದ ತುದಿಯಾದ ತಂಜುಂಗ್ ಪಿಯೈಗೆ ನೆಲೆಯಾಗಿದೆ.

## ವ್ಯುತ್ಪತ್ತಿ 
ಪೊಂಟಿಯನ್ ಎಂಬ ಹೆಸರು ಮಲಯ ಪದ "ಪೆರ್ಹೆಂಟಿಯನ್" ನಿಂದ ಬಂದಿದೆ, ಇದರ ಅರ್ಥ "ನಿಲುಗಡೆ", ಇದು ಸಿಂಗಾಪುರ ಅಥವಾ ಮಲಕ್ಕಾಗೆ ಪ್ರಯಾಣಿಸುವ ಮತ್ತು ಅಲ್ಲಿಂದ ಬರುವ ನಾವಿಕರು ಮಲಕ್ಕಾ ಜಲಸಂಧಿಯಲ್ಲಿನ ಒರಟಾದ ನೀರಿನಿಂದ ಆಶ್ರಯ ಪಡೆಯಲು ಪೊಂಟಿಯನ್ ಬೆಸರ್ ನದಿಯಲ್ಲಿ ನಿಲ್ಲುವುದನ್ನು ಉಲ್ಲೇಖಿಸುತ್ತದೆ.

## ಆಡಳಿತ ವಿಭಾಗಗಳು 
ಪಾಂಟಿಯನ್ ಜಿಲ್ಲೆಯನ್ನು 11 ಮುಕಿಮ್‌ಗಳಾಗಿ ವಿಂಗಡಿಸಲಾಗಿದೆ.
* ಅಪಿ-ಅಪಿ
* ಆಯೆರ್ ಬಲೋಯ್
* ಆಯರ್ ಮಾಸಿನ್
* ಬೆನಟ್
* ಜೆರಾಮ್ ಬಟು
* ಪೆಂಗ್ಕಲನ್ ರಾಜ
* ಪಾಂಟಿಯನ್
* ರಿಂಬಾ ಟೆರ್ಜುನ್
* ಸೆರ್ಕಾಟ್
* ಸುಂಗೈ ಕರಂಗ್
* ಸುಂಗೈ ಪಿಂಗನ್
2 ದೊಡ್ಡ ಪಟ್ಟಣಗಳು ​​(ಬಂದರ್):
* ಬೆನಟ್
* ಪಾಂಟಿಯನ್ ಕೆಚಿಲ್
ಮತ್ತು 1 ಸಣ್ಣ ಪಟ್ಟಣ (ಪೆಕನ್):
* ಪೆಕನ್ ನಾನಸ್

## ಆಡಳಿತ 
ಇಡೀ ಪಾಂಟಿಯನ್ ಜಿಲ್ಲೆಯನ್ನು ಪಾಂಟಿಯನ್ ಮುನ್ಸಿಪಲ್ ಕೌನ್ಸಿಲ್ (ಮಲಯ: ಮಜ್ಲಿಸ್ ಪೆರ್ಬಂದರನ್ ಪಾಂಟಿಯನ್, MPPN) ನಿರ್ವಹಿಸುತ್ತದೆ, ಇದನ್ನು ಹಿಂದೆ ಪಾಂಟಿಯನ್ ಜಿಲ್ಲಾ ಕೌನ್ಸಿಲ್ (ಮಲಯ: ಮಜ್ಲಿಸ್ ಡೇರಾ ಪಾಂಟಿಯನ್, MDPontian) ಎಂದು ಕರೆಯಲಾಗುತ್ತಿತ್ತು. ಪಾಂಟಿಯನ್ ಟೌನ್ ಕೌನ್ಸಿಲ್ ಮತ್ತು ಪೆಕನ್ ನಾನಾಸ್, ಬೆನಟ್, ಅಯೆರ್ ಬಲೋಯ್ ಮತ್ತು ಪೆರ್ಮಾಸ್ ಸ್ಥಳೀಯ ಮಂಡಳಿಗಳನ್ನು ವಿಲೀನಗೊಳಿಸುವ ಮೂಲಕ 1 ನವೆಂಬರ್ 1976 ರಂದು ಎರಡನೆಯದನ್ನು ರಚಿಸಲಾಯಿತು. ಜಿಲ್ಲಾ ಮಂಡಳಿಯನ್ನು ಮುನ್ಸಿಪಲ್ ಕೌನ್ಸಿಲ್ ಆಗಿ ಮೇಲ್ದರ್ಜೆಗೇರಿಸಲಾಯಿತು, ಇದು ಜುಲೈ 31, 2021 ರಂದು ನಡೆಯಿತು.

## ಉಲ್ಲೇಖಗಳು
ಪೂರ್ಣವಿಯಾತುನ್

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ
ವರ್ಗ:ಇಂಡೋನೇಷ್ಯಾ

*ಪೂರ್ಣವಿಯಾತುನ್* (31 ಡಿಸೆಂಬರ್ 1952 - 23 ಮಾರ್ಚ್ 2020) ಇಂಡೋನೇಷ್ಯಾದ ನಟಿ, ಸೋಪ್ ಒಪೆರಾಗಳಲ್ಲಿ ಮನೆಕೆಲಸಗಾರಳಾಗಿ ನಟಿಸಿದ್ದಕ್ಕಾಗಿ ಹೆಸರುವಾಸಿಯಾಗಿದ್ದರು.

## ಜೀವನಚರಿತ್ರೆ
### ನಟನಾ ಜೀವನ
ಪೂರ್ಣವಿಯಾತುನ್ ಡಿಸೆಂಬರ್ 31, 1952 ರಂದು ಸುರಕರ್ತಾದಲ್ಲಿ ಜನಿಸಿದರು."ಪ್ರತಿ ಬಾರಿ ಮನೆಯ ಸಹಾಯಕಿಯ ಪಾತ್ರವನ್ನು ನಿರ್ವಹಿಸಿದಾಗಲೂ ಅವಳು ವಿಶ್ವಾಸಾರ್ಹಳು ಎಂದು ತಿಳಿದುಬಂದಿದೆ" ಎಂದು "ಬ್ರಿಲಿಯೊ"ದ ಇರ್ಸಾಂಡಿ ದ್ವಿ ಹೇಳಿದರು.ತರುವಾಯ ಅವಳು ಸಿಂಬೋಕ್ ಎಂಬ ಅಡ್ಡಹೆಸರನ್ನು ಪಡೆದಳು.

### ವೈಯಕ್ತಿಕ ಜೀವನ
ಪುರ್ವಾನಿಯಾತುನ್ ಇಸ್ಕಂದರ್ ಅವರನ್ನು ವಿವಾಹವಾದರು, ಅವರು ತಮ್ಮ ಚಾಲಕ, ವ್ಯವಸ್ಥಾಪಕ ಮತ್ತು ವೈಯಕ್ತಿಕ ಸಹಾಯಕರಾಗಿದ್ದರು ಎಂದು ಅವರು ನೆನಪಿಸಿಕೊಂಡರು ಮತ್ತು ಅವರಿಗೆ ನಾಲ್ಕು ಮಕ್ಕಳಿದ್ದರು. ಅವರ ದಾರಾ ಮನಿಸ್ಕು (ಸೀರಿ ಟೆಲಿವಿಸಿ) ಸಹನಟಿ ರೆವಾಲಿನಾ ಎಸ್. ಟೆಮಟ್ ಅವರನ್ನು "ತುಂಬಾ ಸರಳ ಮತ್ತು ನೇರ ಆದರೆ ತುಂಬಾ ದೃಢ ವ್ಯಕ್ತಿ" ಎಂದು ನೆನಪಿಸಿಕೊಂಡಿದ್ದಾರೆ ಎಂದು ವರದಿಯಾಗಿದೆ. ತರುವಾಯ ಪೂರ್ವ ಜಕಾರ್ತಾದ ಡ್ಯುರೆನ್ ಸವಿತ್ ನಲ್ಲಿರುವ ಪಾಂಡೋಕ್ ಕೆಲಪಾ ಸಾರ್ವಜನಿಕ ಸ್ಮಶಾನದಲ್ಲಿ ಅವರ ಅಂತ್ಯಕ್ರಿಯೆಯನ್ನು ಏರ್ಪಡಿಸಲಾಯಿತು.

## ಉಲ್ಲೇಖಗಳು
ಕಾಂಚನಬುರಿ

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ
ವರ್ಗ:ಥಾಯ್ಲೆಂಡ್‌
ಕಾಂಚನಬುರಿ ಥಾಯ್ಲೆಂಡ್‌ನ ಕಾಂಚನಬುರಿ ಪ್ರಾಂತ್ಯದಲ್ಲಿರುವ ಪಟ್ಟಣ ಪುರಸಭೆಯಾಗಿದೆ (ಥೆಸಬನ್ ಮುವಾಂಗ್). ಬ್ಯಾಂಕಾಕ್‌ನ ಪಶ್ಚಿಮಕ್ಕೆ ಸರಿಸುಮಾರು 120 ಕಿಮೀ ದೂರದಲ್ಲಿರುವ ಕಾಂಚನಬುರಿ ಪ್ರಾಂತ್ಯದೊಳಗೆ ಎರವಾನ್ ರಾಷ್ಟ್ರೀಯ ಉದ್ಯಾನವನದ ಆಗ್ನೇಯಕ್ಕೆ ಈ ಪಟ್ಟಣವಿದೆ.  2006 ರಲ್ಲಿ ಇದು 31,327 ಜನಸಂಖ್ಯೆಯನ್ನು ಹೊಂದಿತ್ತು. 2017 ರಲ್ಲಿ ಆ ಸಂಖ್ಯೆಯನ್ನು 25,651 ಕ್ಕೆ ಇಳಿಸಲಾಗಿದೆ. ಪಟ್ಟಣವು ಟ್ಯಾಂಬನ್‌ಗಳು ಬ್ಯಾನ್ ನುಯಾ ಮತ್ತು ಬಾನ್ ತೈ ಮತ್ತು ಪಾಕ್ ಫ್ರೇಕ್ ಮತ್ತು ಥಾ ಮಖಮ್‌ನ ಕೆಲವು ಭಾಗಗಳು, ಮುವಾಂಗ್ ಕಾಂಚನಬುರಿ ಜಿಲ್ಲೆಯ ಎಲ್ಲಾ ಮತ್ತು ತಾ ಮುವಾಂಗ್ ಜಿಲ್ಲೆಯ ಟಾಂಬೋನ್ ಥಾ ಲೊ ಭಾಗಗಳನ್ನು ಒಳಗೊಂಡಿದೆ. 

## ಇತಿಹಾಸ 
18 ನೇ ಶತಮಾನದ ಅಂತ್ಯದಲ್ಲಿ, ಕಾಂಚನಬುರಿಯನ್ನು ರಾಜ ರಾಮ I ಸ್ಥಾಪಿಸಿದನು. ಈಗಿನ ಲಾಟ್ ಯಾ ಉಪ-ಜಿಲ್ಲೆಯಲ್ಲಿ ಸಂಭಾವ್ಯ ಬರ್ಮೀಸ್ ದಾಳಿಗಳ ವಿರುದ್ಧ ರಕ್ಷಣಾತ್ಮಕ ಹೊರಠಾಣೆಯಾಗಿ ಸ್ಥಾಪಿಸಿದ್ದನು. 1833 ರಲ್ಲಿ, ರಾಜ ರಾಮ III ರ ಆಳ್ವಿಕೆಯಲ್ಲಿ ಪಟ್ಟಣವನ್ನು ನದಿಯ ಉದ್ದಕ್ಕೂ ಸುಮಾರು 16 ಕಿ.ಮೀ. ಆಗ್ನೇಯಕ್ಕೆ ಸ್ಥಳಾಂತರಿಸಲಾಯಿತು. 
ಅಯುತಾಯ ಕಾಲದಿಂದ ಥೋನ್‌ಬುರಿ ಮತ್ತು ರಟ್ಟನಕೋಸಿನ್ ಅವಧಿಗಳವರೆಗೆ, ಕಾಂಚನಬುರಿ ಬರ್ಮಾ ಆಕ್ರಮಣಗಳ ವಿರುದ್ಧ ರಕ್ಷಿಸಿಕೊಳ್ಳಲು ಒಂದು ಪ್ರಮುಖ ಹೊರಠಾಣೆಯಾಗಿತ್ತು. ಹಳೆಯ ಪಟ್ಟಣವು ಟ್ಯಾಂಬೋನ್ ಲಾಟ್ ಯಾ (ಪ್ರಸ್ತುತ ಖಾವೋ ಚೋನ್ ಕೈ) ನಲ್ಲಿತ್ತು. 1831 ರಲ್ಲಿ, ರಾಜ ರಾಮ III ನಗರವನ್ನು ಆಗ್ನೇಯಕ್ಕೆ, ಸುಮಾರು 16 ಕಿಲೋಮೀಟರ್‌ಗಳಷ್ಟು ದೂರಕ್ಕೆ ಸ್ಥಳಾಂತರಿಸಿ, ಖ್ವಾಯೇ ಯಾಯ್ ನದಿ ಮತ್ತು ಖ್ವಾಯೇ ನೋಯಿ ನದಿಯ ಸಂಗಮದಲ್ಲಿ ಸ್ಥಾಪಿಸಿದನು, ಅದು ಇಂದು ಪಟ್ಟಣದ ಸ್ಥಳವಾಗಿದೆ.
ಮಾರ್ಚ್ 25, 1935 ರಂದು, ಸರಿಸುಮಾರು 2.08 ಚದರ ಕಿಲೋಮೀಟರ್ ವಿಸ್ತೀರ್ಣವನ್ನು ಹೊಂದಿರುವ ಬಾನ್ ನುಯಾ ಉಪಜಿಲ್ಲೆ ಮತ್ತು ಬಾನ್ ತಾಯ್ ಉಪಜಿಲ್ಲೆಗೆ ರಾಜಾಜ್ಞೆಯನ್ನು ಹೊರಡಿಸಲಾಯಿತು.

## ಭೂಗೋಳಶಾಸ್ತ್ರ 
ಖ್ವಾಯೆ ನೋಯ್ ಮತ್ತು ಖ್ವಾಯೆ ಯೈ ನದಿಗಳು ಮೇ ಕ್ಲಾಂಗ್ ನದಿಯಾಗಿ ಸಂಗಮಿಸುವ ಕಾಂಚನಬುರಿ, ನದಿಯ ಉತ್ತರ ದಂಡೆಯಾದ್ಯಂತ ವ್ಯಾಪಿಸಿದೆ. ಇದು ಪ್ರಯಾಣಿಕರಿಗೆ ಜನಪ್ರಿಯ ಸ್ಥಳವಾಗಿದೆ. ಪರ್ವತ ಶ್ರೇಣಿಯ ಅಂಚಿನಲ್ಲಿರುವ ಇದರ ಸ್ಥಳವು ಮಧ್ಯ ಥೈಲ್ಯಾಂಡ್‌ನ ಇತರ ಪ್ರಾಂತ್ಯಗಳಿಗಿಂತ ಹೆಚ್ಚು ತಂಪಾಗಿರುತ್ತದೆ.

## ಆರ್ಥಿಕತೆ 
ನಗರವು ಎರಡು ಪ್ರಮುಖ ವಾಣಿಜ್ಯ ಜಿಲ್ಲೆಗಳನ್ನು ಹೊಂದಿದೆ: ನಗರ ಕೇಂದ್ರವು ಕಚೇರಿ ಕಟ್ಟಡಗಳು, ಅಂಗಡಿ ಮುಂಭಾಗಗಳು ಮತ್ತು ಶಾಪಿಂಗ್ ಮಾಲ್ ಹೊಂದಿರುವ ಹಲವಾರು ಬೀದಿಗಳ ಜಾಲವನ್ನು ಒಳಗೊಂಡಿದೆ; ಮತ್ತು ನದಿ ಮುಂಭಾಗದ ಪ್ರದೇಶದ ವ್ಯವಹಾರಗಳು ಹೆಚ್ಚಾಗಿ ನದಿ ಕ್ವಾಯ್ ರಸ್ತೆಯ ಉದ್ದಕ್ಕೂ ಪಶ್ಚಿಮಕ್ಕೆ ಇರುತ್ತವೆ. ವರ್ಷಕ್ಕೊಮ್ಮೆ ಪಟ್ಟಣಕ್ಕೆ ಕಾರ್ನೀವಲ್ ಬರುತ್ತದೆ ಮತ್ತು ಸೇತುವೆಯ ಪಕ್ಕದ ಪ್ರದೇಶದಲ್ಲಿ ಸ್ಥಾಪಿಸಲಾಗುತ್ತದೆ. ರಾತ್ರಿಯಲ್ಲಿ ಸೇತುವೆಯ ಮೇಲೆ ಯುದ್ಧಕಾಲದ ಬಾಂಬ್ ದಾಳಿಯನ್ನು ಪುನರುಚ್ಚರಿಸುವ ಸಣ್ಣ ಪೈರೋಟೆಕ್ನಿಕ್ ಪ್ರದರ್ಶನವಿದೆ.

ನದಿ ಮುಂಭಾಗವು ಸ್ಕೈವಾಕ್ ಅನ್ನು ಹೊಂದಿದೆ, ಮತ್ತು ಅದರ ಪಕ್ಕದಲ್ಲಿ ವಾಕಿಂಗ್ ಸ್ಟ್ರೀಟ್ ಇದೆ. ಸ್ಕೈವಾಕ್ ಸ್ಥಳೀಯ ಸರ್ಕಾರದ ಒಡೆತನದ "12-ಮೀಟರ್ ಎತ್ತರ ಮತ್ತು 150 ಮೀಟರ್ ಉದ್ದದ" ಗಾಜಿನ ನಡಿಗೆ ಮಾರ್ಗವಾಗಿದೆ; ಸ್ಕೈವಾಕ್ ಅನ್ನು ಪ್ರವೇಶಿಸಲು, ಒಂದು ಜೋಡಿ ಪ್ಲಾಸ್ಟಿಕ್ ಶೂಗಳನ್ನು ಹೊಂದಲು [ಸ್ಥಳದಲ್ಲೇ] 60 ಬಹ್ತ್ ಪಾವತಿಸಬೇಕು.   

## ಬೌದ್ಧಧರ್ಮ 
ಕಾಂಚನಬುರಿ ಬೌದ್ಧ ಸನ್ಯಾಸಿ ಫ್ರಭವನವಿರಿಯಾಖುನ್ ಅವರ ಜನ್ಮಸ್ಥಳ. ಇದು ಬೌದ್ಧ ದೇವಾಲಯ ವಾಟ್ ಥಾಮ್ ಫು ವಾ ದಿಂದ 5 ಕಿಲೋಮೀಟರ್ (3.1 ಮೈಲಿ) ಆಗ್ನೇಯದಲ್ಲಿದೆ. ಇದು ದೊಡ್ಡ ಸುಣ್ಣದ ಕಲ್ಲಿನ ಗುಹೆ ವ್ಯವಸ್ಥೆಯೊಳಗೆ ಹಲವಾರು ಗ್ರೊಟ್ಟೊ ದೇವಾಲಯಗಳನ್ನು ಒಳಗೊಂಡಿದೆ. ಪ್ರತಿಯೊಂದು ಗ್ರೊಟ್ಟೊದಲ್ಲಿ ಬುದ್ಧನ ಜೀವನದ ವಿಭಿನ್ನ ಹಂತದ ಪ್ರತಿಮೆ ಇದೆ. ಇದು ಹತ್ತಿರದ ಟೈಗರ್ ದೇವಸ್ಥಾನಕ್ಕೆ (ಮುಚ್ಚಲಾಗಿದೆ) ಸುಲಭ ಪ್ರವೇಶ ಬಿಂದುವಾಗಿದೆ ಮತ್ತು ವಿಪಸ್ಸನ ಧ್ಯಾನ ಕೇಂದ್ರಕ್ಕೂ ನೆಲೆಯಾಗಿದೆ.

## ಉಲ್ಲೇಖಗಳು
1998 ರಷ್ಯಾ ಹಣಕಾಸು ಬಿಕ್ಕಟ್ಟು

1998 ರಷ್ಯಾ ಆರ್ಥಿಕ ಬಿಕಟ್ಟು ಅಥವಾ ರೂಬಲ್ ಬಿಕ್ಕಟ್ಟು ಆಗಸ್ಟ್ 17 1998ರಂದು ರಷ್ಯಾ ದೇಶ ತನ್ನ ಸಾಲ ಮರುಪಾವತಿಯನ್ನು ಸಂಪೂರ್ಣ ಸ್ಥಗಿತಗೊಳಿಸಿ ತನ್ನ ಕರೆನ್ಸಿ ರೂಬಲ್ ಅನ್ನು ಅಪಮೌಲ್ಯಗೊಳಿಸಿತು.
## ಮೂಲ
ಸೋವಿಯತ್ ರಷ್ಯಾ 1991ರಲ್ಲಿ ಹಲವು ದೇಶಗಳಾಗಿ ಛಿದ್ರವಾದಾಗ, ಹೊಸದಾಗಿ ಆರಂಭಗೊಂಡ ದೇಶಗಳನ್ನು ತನ್ನ ಅಂಕೆಯಲ್ಲಿ ಇಟ್ಟುಕೊಳ್ಳಲು, ರಷ್ಯಾ ಅವುಗಳಿಂದ ಭಾರಿ ಪ್ರಮಾಣದಲ್ಲಿ ಸಾಮಾನುಗಳನ್ನು ಆಯಾತ ಮಾಡಲು ಒಪ್ಪಿಕೊಂಡಿತು.
ಇದರ ಪರಿಣಾಮ ರಷ್ಯಾ ದೇಶವು ಹೊಸ ದೇಶಗಳಿಗೆ ಹಣಕಾಸು ಸರಬರಾಜು ಮಾಡುವಂತಿತ್ತು.
ಆದರೆ ರಷ್ಯಾದಲ್ಲಿನ ಆಂತರಿಕ ಹಣಕಾಸು ಚಟುವಟಿಕೆಗಳು ಇದರಿಂದ ಹೊಡೆದ ತಿಂದವು.
ದೇಶದ ಒಳಗಿನ ವೆಚ್ಚಗಳಿಗೋಸ್ಕರ ಸಾಲ ಮಾಡುವಂಥ ಪರಿಸ್ಠಿತಿ ಉದ್ಭವ ಆಯಿತು.
1997ರ ಹೊತ್ತಿಗೆ ಈ ಸಾಲಗಳು ಭಾರಿ ಪ್ರಮಾಣದಲ್ಲಿ ಬೆಳೆದವು.

1996ರ ವೇಳೆಯಲ್ಲಿ ಪೆಟ್ರೋಲ್, ನೈಸರ್ಗಿಕ ಅನಿಲ ಮತ್ತು ಲೋಹಗಳ ಬೆಲೆ ಕುಸಿತದಿಂದಾಗಿ ರಷ್ಯಾದ ಆದಾಯ ತೀವ್ರ ಪ್ರಮಾಣದಲ್ಲಿ ತಗ್ಗಿತು.
ಇದರ ಜೊತೆಗೆ ಪ್ರತಿ ಅಮೆರಿಕನ್ ಡಾಲರ್ ಒಂದಕ್ಕೆ 5.3 ರಿಂದ 7.1 ಕೇಬಲ್ ಎಂಬ ನಿಶ್ಚಿತ ಮಟ್ಟಿಗೆ ಇಟ್ಟಿದ್ದು ಸಾಲ ಮರುಪಾವತಿಗೆ ಬಲು ತ್ರಾಸದಾಯಕ ಆಗಿ ಕಂಡುಬಂದಿತು.
ಈ ಎಲ್ಲಾ ಕಾರಣಗಳಿಂದಾಗಿ ರಷ್ಯಾ ದೇಶದ ವಿತ್ತೀಯ ಆದಾಯ ಕೊರತೆ  ಒಟ್ಟು ಆದಾಯದ ಹತ್ತರಷ್ಟು ಹೆಚ್ಚಾಯಿತು.
ಚೆಚನ್ಯಾದ ಜೊತೆಗಿನ ಯುದ್ಧವು ಪ್ರತಿ ದಿನಕ್ಕೆ ಮೂರು ಕೋಟಿ ಅಮೆರಿಕನ್ ಡಾಲರ್ ನಷ್ಟ ವೆಚ್ಚ ಆಗುತ್ತಿತ್ತು. ಚೆಚನ್ಯಾದ ಯುದ್ಧವನ್ನು ಮುಗಿಸುವ ಹೊತ್ತಿಗೆ ಒಟ್ಟು 5.5 ಬಿಲಿಯನ್ ಡಾಲರ್ ಗಳಷ್ಟು ಖರ್ಚಾಯ್ತು

1997ರ ಏಷ್ಯನ್ ಹಣಕಾಸು ಬಿಕ್ಕಟ್ಟು ರಷ್ಯಾಕ್ಕೆ ಇನ್ನು ಹೆಚ್ಚಿನ ತ್ರಾಸು ನೀಡಿತು ಒಟ್ಟಾರೆ ಆದಾಯ ಖರ್ಚಿನ ಪ್ರಮಾಣಕ್ಕಿಂತ ಎರಡರಷ್ಟು ಹೆಚ್ಚಾಯಿತು 

## ಬಿಕ್ಕಟ್ಟು
ರಷ್ಯಾಕ್ಕೆ ತನ್ನ ಕರೆನ್ಸಿಯನ್ನು ಅಪಮೌಲ್ಯ ಗೊಳಿಸದೆ ಬೇರೆ ದಾರಿ ಉಳಿದಿರಲಿಲ್ಲ ಹೀಗಾಗಿ 17 ಆಗಸ್ಟ್ 1998ರಂದು ಪ್ರಸಾದ ಸೆಂಟ್ರಲ್ ಬ್ಯಾಂಕ್ ಎರಡು ದೊಡ್ಡ ಘೋಷಣೆಗಳನ್ನು ಮಾಡಿತು ಮೊದಲನೇದು ರೂಬಲ್ ಅನ್ನು ಅಪ ಮೌಲ್ಯ ಗೊಳಿಸುವುದು. ಎರಡನೇದು 90 ದಿನಗಳ ಕಾಲ ಯಾವುದೇ ಪಾವತಿಯನ್ನು ಮಾಡುತ್ತಿರುವುದು.
ಇದರಿಂದ ರಷ್ಯಾ ದ ಆಂತರಿಕ ಮತ್ತು ಬಾಹ್ಯ ವ್ಯಾಪಾರ ವಹಿವಾಟು ಬಹುಮಟ್ಟಿಗೆ ಸ್ಥಗಿತಗೊಂಡಿತು. ಕೃಷಿ ಉತ್ಪನ್ನಗಳಿಗೆ ನೀಡುತ್ತಿದ್ದ ಸಬ್ಸಿಡಿ ಶೇಕಡ 80ರಷ್ಟು ಕಡಿಮೆ ಮಾಡಲಾಯಿತು ಕಲ್ಲಿದ್ದಲು ಮತ್ತು ಇತರೆ ಅವಶ್ಯಕ ವಸ್ತುಗಳನ್ನು ಸರಬರಾಜು ಮಾಡಲು ಹಣ ಇಲ್ಲದಾದಾಗ ಕಾರ್ಮಿಕರು ದಂಗೆ ಎದ್ದು ಮುಷ್ಕರ ಆರಂಭಿಸಿದರು. ಇದರಿಂದ ವಿಚಲಿತಗೊಂಡ ರಷ್ಯಾ ಅಧ್ಯಕ್ಷ ಬೋರಿಸ್ ಎಲ್ಸಿನ್ ಪ್ರಧಾನಮಂತ್ರಿ ಪದವಿಯಿಂದ ಹೊಸದಾಗಿ ಸೆರ್ಗೈ ಕಿವಿಯೆಂಕೋರನ್ನು ನೇಮಿಸಿದರು
ಸೆರ್ಗೈ ಕಿವಿಯೆಂಕೋ, ಐ.ಎಂ.ಎಫ್  ಮತ್ತು ವಿಶ್ವ ಬ್ಯಾಂಕಿನಿಂದ 5 ಮಿಲಿಯನ್ ಡಾಲರ್ ಗಳ ಸಾಲ ಪಡೆಯಲು ಯಶಸ್ವಿಯಾದರು.
ದುರದೃಷ್ಟವಶಾತ್ ಆಹಣ ರಷ್ಯಾ ಒಳಗೆ ತರುತ್ತಂತೆಯೇ ಕಳ್ಳತನವಾಯಿತು.
ರಷ್ಯಾದ ನಿಶ್ಚಿತ ಕರೆನ್ಸಿ ಅನ್ನು ಅಮೇರಿಕನ್ ಡಾಲರ್ ಒಂದಕ್ಕೆ ಆರರಿಂದ 9 ರೂಗಳು ಎಂದು ದರ ಏರಿಸಲಾಯಿತು.  ರಷ್ಯಾದ ಸೆಂಟ್ರಲ್ ಬ್ಯಾಂಕ್ ಒಂದು ವರ್ಷದಲ್ಲಿ ಹತ್ತಿರ ಹತ್ತಿರ 27 ಬಿಲಿಯನ್ ಡಾಲರ್ ಗಳನ್ನು ಕರೆನ್ಸಿ ಉಳಿಸಲು ಖರ್ಚು ಮಾಡಿತ್ತು ರಷ್ಯಾದ ಪ್ರಧಾನಿಯಾಗಿ ಸಪ್ಟಂಬರ್ 98 ರಂದು ಪ್ರಧಾನಿ ಆಗಿ ಅವರನ್ನು ನೇಮಿಸಲಾಯಿತು

## ಹೊರಬರುವಿಕೆ
98 ರಲ್ಲಿ ಪೆಟ್ರೋಲ್ ಬೆಲೆ ಏರಿಕೆಯಾದದ್ದು ರಷ್ಯಾಗೆ ವರವಾಗಿ ಪರಿಣಮಿಸಿತು.
ರೂಬಲ್ ಮತ್ತೆ ಎರಡು ಶುರುವಾಯಿತು ಆರ್ಥಿಕ ಕುಸಿತದಿಂದ ಹೊರಬರಲು ರಷ್ಯಾಕ್ಕೆ 2000ನೆಯ  ವರ್ಷದವರೆಗೂ ಬೇಕಾಯಿತು
## ಬಾಹ್ಯ ಕೊಂಡಿಗಳು
ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ
ವರ್ಗ:ರಷ್ಯ
ಫಾನ್ ಥಿ ಮಾಯ್ ಫುವಾಂಗ್

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ
ವರ್ಗ:ನಟಿ

ಫಾನ್ ಥಿ ಮೈ ಫುವಾಂಗ್ (14 ಜನವರಿ 1985 - 28 ಮಾರ್ಚ್ 2020) ವಿಯೆಟ್ನಾಮೀಸ್ ನಟಿ. ಅವರು ಟ್ರೈನ್ಹೇ ಚಿತ್ರದಲ್ಲಿ ಹಾಂಗ್ (2007), ಕುವೊಕ್ ಫಿಯು ಲು ಕುವಾ ಹೈ ಲುವಾ (2009) ನಲ್ಲಿ ಸೌ ನ್ಹು ಮತ್ತು ನುಂಗ್ ಥಿಯೆನ್ ಥಾನ್ ಆವೊ ಟ್ರಾಂಗ್ (2010) ನಲ್ಲಿ ಮೈ ಪಾತ್ರದಲ್ಲಿ ನಟಿಸಿದರು ಮತ್ತು 2019 ರಲ್ಲಿ ಅವರು ಕೈ ಯುಸಿ ವುಯಿವ್ ಎಂಬ ರಿಯಾಲಿಟಿ ಶೋನ ಎರಡನೇ ಸೀಸನ್‌ನ ಭಾಗವಾಗಿದ್ದರು.

## ಜೀವನಚರಿತ್ರೆ
### ನಟನಾ ಜೀವನ
ಫಾನ್ ಥಿ ಮಾಯ್ ಫುವಾಂಗ್ 14 ಜನವರಿ 1985 ರಂದು ಜನಿಸಿದರು.

### ಅಸ್ವಸ್ಥತೆ
ಆಗಸ್ಟ್ 2018 ರಲ್ಲಿ, ಕೆಮ್ಮು ಮತ್ತು ನೋವಿನ ಲಕ್ಷಣಗಳ ನಂತರ, ಮೈ ಫೋಂಗ್ ಅವರಿಗೆ ಅಂತಿಮ ಶ್ವಾಸಕೋಶದ ಕ್ಯಾನ್ಸರ್ ಇರುವುದು ಪತ್ತೆಯಾಯಿತು, ಮತ್ತು ಅವರು ಚಿಕಿತ್ಸೆಗಾಗಿ ಮಿಲಿಟರಿ ಆಸ್ಪತ್ರೆ 175ರಲ್ಲಿ ಉಳಿದರು, ಕ್ಯೂ ಯುಸಿ ವುಯಿ ವೆ ನ ಮೊದಲ ಸೀಸನ್ ಗೆ ಆಹ್ವಾನ ನಿರಾಕರಿಸುವುದೂ ಸೇರಿದಂತೆ ಮನರಂಜನಾ ಕ್ಷೇತ್ರದಲ್ಲಿ ತಮ್ಮ ಕೆಲಸವನ್ನು ಕಡಿಮೆ ಮಾಡಿದರು. ಮೈ ಫೋಂಗ್ 28 ಮಾರ್ಚ್ 2020 ರಂದು ಕ್ಯಾನ್ಸರ್ ನಿಂದ ತಮ್ಮ ಮನೆಯಲ್ಲಿ ನಿಧನರಾದರು; ಅವರಿಗೆ 35 ವರ್ಷ.

## ಉಲ್ಲೇಖಗಳು
ಕಾಂಪಿಲ್ಯ

**ಕಾಂಪಿಲ್ಯ** ವೇದಗಳ ಕಾಲದಲ್ಲಿ ಪ್ರಮುಖ್ಯವಾಗಿದ್ದ ಪಂಗಡಗಳಲ್ಲೊಂದಾದ ಪಾಂಚಾಲ ರಾಜ್ಯದ ಮುಖ್ಯ ಪಟ್ಟಣ. ಪಾಂಚಾಲ ರಾಜ್ಯ ಈಗಿನ ಉತ್ತರ ಪ್ರದೇಶದ ಬರೈಲಿ, ಬುಡಾವುನ್ ಮತ್ತು ಫರೂಕಾಬಾದ್ ಜಿಲ್ಲೆಗಳಿಗೆ ಸೀಮಿತವಾಗಿತ್ತು. ಈ ರಾಜ್ಯಾಧಿಪತಿಗಳಾದ ಪಾಂಚಾಲರು ಋಗ್ವೇದದಲ್ಲಿ ಸೃಂಜಯ ಮತ್ತು ತುರ್ವಸ ಪಂಗಡಗಳೊಂದಿಗೆ ಹೆಸರಿಸಿರುವ ಕೃವಿ ಪಂಗಡಕ್ಕೆ ಸೇರಿದವರು. ಈ ಪಂಗಡದಲ್ಲಿ ದಿಗ್ವಿಜಯಾಕಾಂಕ್ಷಿಗಳಾದ ಅನೇಕ ರಾಜರು ಹುಟ್ಟಿ ಕುರುವಂಶದವರೊಂದಿಗೆ ಆಗಾಗ ಯುದ್ಧ ಅಥವಾ ಸಂಧಿಕಾರ್ಯಗಳಲ್ಲಿ ತೊಡಗಿರುತ್ತಿದ್ದರಲ್ಲದೇ ಸುಪ್ರಸಿದ್ಧರಾದ ಪ್ರವಹಣ, ಜೈವಲಿಯಂಥ ರಾಜರೂ ಶ್ವೇತಕೇತು, ಆರುಣಿಯಂಥ ಋಷಿ-ತತ್ತ್ವಶಾಸ್ತ್ರಜ್ಞರೂ ಕಂಡುಬಂದರು. ಕ್ರಮೇಣ ವಿದೇಹರಾಜ್ಯ ದೈವಜ್ಞ-ತತ್ತ್ವಶಾಸ್ತ್ರಜ್ಞರ ನೆಲೆವೀಡಾಗಿ ಪ್ರಬಲಿಸಿದಾಗ ಕಾಂಪಿಲ್ಯದ ಪ್ರಾಮುಖ್ಯ ಕಡಿಮೆಯಾಯಿತು.  
## ಬಾಹ್ಯ ಸಂಪರ್ಕಗಳು
## ಉಲ್ಲೇಖಗಳು
ವರ್ಗ:ಪ್ರಾಚೀನ ನಗರಗಳು
ವರ್ಗ:ಪ್ರಾಚೀನ ಇತಿಹಾಸ
ಕಾಂಪರೆಟಿಯ

**ಕಾಂಪರೆಟಿಯ**ಅಪೂರ್ವವಾದ ಮತ್ತು ಚೆಲುವಾದ ಒಂದು ಜಾತಿಯ ಆರ್ಕಿಡ್ ಸಸ್ಯ. ಆರ್ಕಿಡೇಸೀ ಕುಟುಂಬಕ್ಕೆ ಸೇರಿದೆ. 
## ಪ್ರಭೇದಗಳು
ಇದರಲ್ಲಿ ಸುಮಾರು 12 ಪ್ರಭೇದಗಳಿವೆ. ದಕ್ಷಿಣ ಅಮೆರಿಕದ ಪೆರು, ಬ್ರೆಜಿóಲ್ ಮತ್ತು ಎಕ್ವಡಾರ್ ದೇಶಗಳಲ್ಲಿ ಸ್ವಾಭಾವಿಕವಾಗಿ ಬೆಳೆಯುತ್ತದೆ. ಎಲ್ಲ ಪ್ರಭೇದಗಳೂ ಅಪ್ಪು ಸಸ್ಯಗಳು. 
## ಲಕ್ಷಣಗಳು
ಕಾಂಪರೆಟಿಯದಲ್ಲಿ  ಹರಿದುಕೊಂಡು ಬೆಳೆಯುವ ಪ್ರಕಂದವೂ,ಅದರಿಂದ ಹುಟ್ಟುವ ಸಣ್ಣಗಾತ್ರದ ಮಿಥ್ಯಾಲಶುನಗಳೂ (ಸೂಡೋಬಲ್ಟ್ಸ್)  ಹಚ್ಚಹಸಿರಾದ ದಪ್ಪನೆಯ ಎಲೆಗಳೂ ಇವೆ. ಹೂಗಳು ಸರಳವಾದ ಅಥವಾ ಕವಲೊಡೆದ ಅಂತ್ಯಾರಂಭಿ ಹೊಗೊಂಚಲುಗಳಾಗಿ ಜೋಡಣೆಯಾಗಿವೆ. ಹೂಗಳ ಬಣ್ಣ ವಿವಿಧ ಬಗೆಗಳಲ್ಲಿ ಬೇರೆ ಬೇರೆಯಾಗಿದೆ, ಮೇಲ್ಭಾಗದ ಪುಷ್ಪಪತ್ರ ಮತ್ತು ದಳಗಳ ಹೆಡೆಯಂತಿವೆ. ಕೆಳಭಾಗದ 2 ಪುಷ್ಪಪತ್ರಗಳು ಉದ್ದನೆಯ ಸೊಂಡಿಲಿನಂತೆ ಚಾಚಿಕೊಂಡು ಹೂದುಟಿಯಿಂದಾದ (ಲೇಬೆಲಮ್) ಸೊಂಡಿಲಿನಂಥ ಇನ್ನೊಂದು ರಚನೆಯನ್ನು ಆವರಿಸಿಕೊಂಡಿವೆ. ಈ ರಚನೆಗಳಿಂದಾಗಿ ಹೂ ಬಲು ಸುಂದರವಾಗಿ ಕಾಣುತ್ತದೆ.
## ಅಲಂಕಾರಿಕ ಸಸ್ಯ
ಕಾಂಪರೆಟಿಯದ ಹಲವಾರು ಪ್ರಭೇದಗಳಲ್ಲಿ ಉದ್ಯಾನಪ್ರಾಮುಖ್ಯವಿರುವ ಪ್ರಭೇದಗಳು ಈ ಮೂರು: ಕಾ.ಮ್ಯಾಕ್ರೊಪ್ಲೆಕ್ಟ್ರಾನ್.ಕಾ.ಕಾಕ್ಸಿನಿಯ ಮತ್ತು ಕಾ. ಫಾಲ್ಕೇಟ. ಮೊದಲನೆಯದರಲ್ಲಿ ತಿಳಹಳದಿ ಬಣ್ಣ ಮತ್ತು ಕೇಸರಿ ಬಣ್ಣದ ಅಂಚುಳ್ಳ ಹೂಗಳೂ ಎರಡನೆಯದರಲ್ಲಿ ಉಜ್ವಲ ಕಡುಗೆಂಪು ಬಣ್ಣದ ಹೂಗಳೂ ಮೂರನೆಯದರಲ್ಲಿ ಗಾಢ ಕೆಂಪು ಬಣ್ಣದ ಹೂಗಳೂ ಇವೆ. ಇವೆಲ್ಲ ಪ್ರಭೇದಗಳನ್ನೂ ತೂಗು ಬುಟ್ಟಿಗಳಲ್ಲಿ ಉಷ್ಣತೆ ಹೆಚ್ಚಾಗಿರುವ ಸ್ಥಳಗಳಲ್ಲಿ ಬೆಳೆಸುತ್ತಾರೆ.

## ಬಾಹ್ಯ ಸಂಪರ್ಕಗಳು
*
*
## ಉಲ್ಲೇಖಗಳು
ವರ್ಗ:ಸಸ್ಯಗಳು
ವರ್ಗ:ಹೂಬಿಡುವ ಸಸ್ಯಗಳು
ವರ್ಗ:ಹೂವುಗಳು
ಐವಿ ಕಾಂಪ್ಟನ್-ಬರ್ನೆಟ್

**ಐವಿ ಬರ್ನೆಟ್-ಕಾಂಪ್ಟನ್**(೫ ಜೂನ್ ೧೮೮೪ –೨೭ ಆಗಸ್ಟ್ ೧೯೬೯) ಇಂಗ್ಲಿಷ್ ಕಾದಂಬರಿಕಾರ್ತಿ ಸ್ವಂತವಾಗೂ ಲಂಡನ್ ವಿಶ್ವವಿದ್ಯಾಲಯದಲ್ಲೂ ವಿದ್ಯಾಭ್ಯಾಸ ಮಾಡಿ ಸಾಹಿತ್ಯದಲ್ಲಿ ಪದವಿ ಗಳಿಸಿದಳು. 20ನೆಯ ಶತಮಾನದ ಆರಂಭ ವರ್ಷಗಳಲ್ಲಿನ ಶ್ರೀಮಂತ ಮತ್ತು ಮಧ್ಯಮ ವರ್ಗದ ಪಾತ್ರಗಳ ರಮ್ಯ ಪರಿಚಯವನ್ನು ತನ್ನ ಕಾದಂಬರಿಗಳಲ್ಲೀಕೆ ಸಂಭಾಷಣೆಯ ಮಾಧ್ಯಮದಲ್ಲಿ ವ್ಯಕ್ತಗೊಳಿಸಿದ್ದಾಳೆ. ಸಜ್ಜನಿಕೆಯ ಮುಸುಕಿನಲ್ಲಿರುವ ಮಾನವನ ಕ್ರೌರ್ಯ, ಸ್ವಾರ್ಥ, ಮುಂತಾದ ದೌರ್ಬಲ್ಯಗಳ ಸ್ಪಷ್ಟ ಚಿತ್ರೀಕರಣವನ್ನು ಈಕೆಯ ಬರೆಹದಲ್ಲಿ ಕಾಣಬಹುದು.
## ಕೃತಿಗಳು
ಮುಖ್ಯ ಕೃತಿಗಳಲ್ಲಿ, *ಪಾಸ್ಟರ್ಸ್ ಅಂಡ್ ಮಾಸ್ಟರ್ಸ್* (1925),* ಬ್ರದರ್ಸ್ ಅಂಡ್ ಸಿಸ್ಟರ್ಸ್* (1929),* ಮ್ಯಾನ್ ಅಂಡ್, ವೈವ್ಸ್* (1931), *ಡಾಟರ್ಸ್ ಅಂಡ್ ಸನ್ಸ್ *(1937) *ಡಾರ್ಕ್‍ನೆಸ್ ಅಂಡ್ ಡೇ* (1951),ಇವೇ ಮೊದಲಾದವು ಇವಳ ಕಾದಂಬರಿಗಳಲ್ಲಿ ಕೆಲವು.

## ಗೌರವಗಳು
* ಮದರ್ ಅಂಡ್ ಸನ್* (1955) ಇದಕ್ಕೆ ಟೇಟ್ ಬ್ಲ್ಯಾಕ್ ಮೆಮೋರಿಯಲ್ ಬಹುಮಾನ ದೊರೆಕಿತು
1951ರಲ್ಲಿ ಈಕೆ ಸಿ.ಬಿ.ಇ. (ಕಂಪ್ಯಾನಿಯನ್ ಆಫ್ ದಿ ಆರ್ಡರ್ ಆಫ್ ದಿ ಬ್ರಿಟಷ್ ಎಂಪೈರ್) ಆಗಿ ಗೌರವಾನ್ವಿತಳಾದಳು. 
## ಬಾಹ್ಯ ಸಂಪರ್ಕಗಳು
* 
*The Ivy Compton-Burnett Home Page
*The Ivy Compton-Burnett Papers at Washington University in St. Louis
*Women of Brighton
*https://soundcloud.com/stream  Recordings of works by or about Ivy Compton-Burnett
*The Ivy Compton-Burnett Papers at King's College, Cambridge

ವರ್ಗ:ಕಾದಂಬರಿಗಾರ್ತಿ
ವರ್ಗ:ಇಂಗ್ಲಿಷ್‌ ಕಾದಂಬರಿಕಾರರು
ವರ್ಗ:ಲೇಖಕಿಯರು
ಎಮಿಲ್ ತಿಯೊಡೋರ್ ಕಾಕರ್

**ಎಮಿಲ್ ತಿಯೊಡೋರ್ ಕಾಕರ್**1841-1917. ಸ್ವಿಟ್ಜರ್ಲೆಂಡಿನ ಶಸ್ತ್ರ ವೈದ್ಯ.ಇವರಿಗೆ ೧೯೧೯ರಲ್ಲಿ ವೈದ್ಯಕೀಯದಲ್ಲಿ ನೋಬೆಲ್ ಪುರಸ್ಕಾರ ದೊರೆತಿದೆ.ಇವರು ವೈದ್ಯಕೀಯದಲ್ಲಿ ನೋಬೆಲ್ ಪಡೆದವಲ್ಲಿ ಮೊದಲಿಗರು. ಅಂತೆಯೇ ಸ್ವಿಟ್ಜರ್ಲೆಂಡಿನ ಪ್ರಜೆಗಳಲ್ಲಿ ಮೊದಲ ನೋಬೆಲ್ ಪ್ರಶಸ್ತಿ ವಿಜೇತರು.

ಬರ್ನ್ ವಿಶ್ವವಿದ್ಯಾಲಯದಲ್ಲಿ ಪದವೀಧರನಾಗಿ (1865) ಬರ್ಲಿನ್, ಲಂಡನ್, ಪ್ಯಾರಿಸ್, ವಿಯನ್ನಾಗಳಲ್ಲಿ ಅಭ್ಯಸಿಸಿದ. ವಿಯನ್ನಾದಲ್ಲಿ ಜಠರ ಶಸ್ತ್ರಕ್ರಿಯೆಗೆ ಹೆಸರಾಗಿದ್ದ ಬಿಲ್‍ರಾತನ ವಿದ್ಯಾರ್ಥಿಯಾಗಿದ್ದ. ಬರ್ನ್‍ನಲ್ಲಿ ರೋಗಿಬದಿಯ (ಕ್ಲಿನಿಕಲ್) ಶಸ್ತ್ರವೈದ್ಯದ ಪ್ರಾಧ್ಯಾಪಕನಾಗಿ (1872) 45 ವರ್ಷಗಳ ಕಾಲ ಇಲಾಖೆಯ ಮುಖ್ಯನಾಗಿದ್ದ. ಆಗಿನ ಕಾಲದಲ್ಲಿ (1881) ಸ್ವಿಟ್ಜರ್ಲೆಂಡಿನಲ್ಲಿ ಲಿಸ್ಟರ್ ತತ್ತ್ವಗಳನ್ನು ಇವನು ಮೊಟ್ಟಮೊದಲು ಜಾರಿಗೆ ತಂದ. ಆದರೂ ಈತನ ಮನೋಧರ್ಮ ಹೊಸ ವಿಧಾನಗಳನ್ನು ಸುಲಭವಾಗಿ ಒಪ್ಪಿಕೊಳ್ಳುವಂತಿತ್ತು. ಕೊನೆಗೆ ಪೂರ್ತಿ ನಂಜಿಲ್ಲದ (ಎಸೆಪ್ಟಿಕ್) ವಿಧಾನವನ್ನು ಒಪ್ಪಿಕೊಂಡ. ಪ್ರಯೋಗದ, ಅಂಗಕ್ರಿಯೆಯ ಸೂತ್ರಗಳನ್ನು ಶಸ್ತ್ರವೈದ್ಯಕ್ಕೆ ಚೆನ್ನಾಗಿ ಅಳವಡಿಸುವುದರಲ್ಲಿ ಕಾಕರ್ ಮುಂದಾಳಾಗಿದ್ದ. ಅವನಿಗೆ ಹೆಸರು ತಂದ ಗುರಾಣಿಕ (ತೈರಾಯ್ಡ್) ಗ್ರಂಥಿಯ ಕೆಲಸ, ರೋಗ, ಶಸ್ತ್ರವೈದ್ಯ ಮುಖ್ಯವಾಗಿ ಗಳಗಂಡದ (ಗಾಯ್ಟರ್) ವಿಚಾರಗಳ ಪ್ರಬಂಧಗಳಿಗಾಗಿ ನೊಬೆಲ್ ಬಹುಮಾನ (1909) ದೊರೆಯಿತು. ಸುಮಾರು 9,000ಕ್ಕೂ ಮೀರಿದ ಗಳಗಂಡದ ಶಸ್ತ್ರಕ್ರಿಯೆಗಳನ್ನು ನಡೆಸಿ ಬಲು ಅಪಾಯಕರ, ಕಷ್ಟಕರ ಆದದ್ದನ್ನು ತೀರ ಸರಳ ಎನಿಸುವಂತೆ ತೋರಿಸಿಕೊಟ್ಟ. ಈ ಶಸ್ತ್ರಕ್ರಿಯೆಯಾದ ಇವನ ರೋಗಿಗಳ ಸಾವಿನ ಸಂಖ್ಯೆ ಶೇ.1ಕ್ಕೂ ಕಡಿಮೆ ಇತ್ತು. ಹೆಗಲಿನ ಕೀಲ್ತಪ್ಪಿಕೆಯನ್ನು ಸರಿಪಡಿಸುವ ವಿಧಾನವನ್ನು ಜಠರ, ಪುಪ್ಪುಸ, ಪಿತ್ತಕೋಶ, ನಾಲಗೆ, ಕಪಾಲನರಗಳು, ಬೂರುಗಳ ಶಸ್ತ್ರಕ್ರಿಯಾವಿಧಾನಗಳಲ್ಲಿ  ಬದಲಾವಣೆಗಳನ್ನೋ ಹೊಸ ವಿಧಾನಗಳನ್ನೋ ಜಾರಿಗೆ ತಂದ. ಕರುಳನ್ನು ಕತ್ತರಿಸಿ ತೆಗೆದು ಉಳಿದ ಕೊನೆಗಳನ್ನು ಮತ್ತೆ ಹೊಲಿದು ಸರಿಪಡಿಸಿದವರಲ್ಲಿ ಇವನೇ ಮೊದಲಿಗ. ಅಲ್ಲದೆ, ಹಲವಾರು ಉಪಾಯಗಳು, ಸಲಕರಣೆಗಳು, ಉಪಕರಣಗಳನ್ನು ಕಂಡುಹಿಡಿದ. ಈಗಲೂ ಅವನ ಹೆಸರಿನ ಚಿಮಟವೂ ಹಲಬಗೆಯ ಇರಿತಗಳೂ (ಇನ್‍ಸಿಷನ್ಸ್) ಎಲ್ಲೆಲ್ಲೂ ಬಳಕೆಯಲ್ಲಿವೆ. ಕಾಕರ್ ಯೂರೋಪಿನ ಅನೇಕ ಪ್ರಸಿದ್ಧ ಶಸ್ತ್ರವೈದ್ಯರ ಗುರುವಾಗಿದ್ದ. ಅವನ ಶಸ್ತ್ರವೈದ್ಯದ ಪಠ್ಯಪುಸ್ತಕ (1892) ಹಲವು ಭಾಷೆಗಳಿಗೂ ಬಂದು ಕೆಲವು ಆವೃತ್ತಿಗಳನ್ನೂ ಕಂಡಿದೆ. 
## ಬಾಹ್ಯ ಸಂಪರ್ಕಗಳು
* 
*Theodor Kocher Institute of the University of Bern
*Milestones in European Thyroidology (MET). Theodor Kocher (1841–1917)
* 
## ಉಲ್ಲೇಖಗಳು
ವರ್ಗ:ವೈದ್ಯಕೀಯ
ವರ್ಗ:ವೈದ್ಯರು
ವರ್ಗ:ನೋಬೆಲ್ ಪ್ರಶಸ್ತಿ ಪುರಸ್ಕೃತರು
ಕಾಚಿನಿಯಾಲ್

**ಕಾಚಿನಿಯಾಲ್**ವಿವಿಧ ದರ್ಜೆಯ ಕೆಂಪು ಬಣ್ಣಗಳನ್ನು ನೀಡಬಲ್ಲ ವರ್ಣ ದ್ರವ್ಯ. ರೂಢಿಯ ಹೆಸರು ಕಿರುಮಂಜಿ. ಮೆಕ್ಸಿಕೋ ಮತ್ತು ಪೆರುದೇಶಗಳಲ್ಲಿನ ನೊಪೋಲಿಯಾ ಕೊಚೆಸೆಲ್ಲಿಫರ್ ಎಂಬ ಕಳ್ಳಿ ಸಸ್ಯದ ಮೇಲೆ ಜೀವಿಸುವ ಡ್ಯಾಕ್ಟೋಲೈಪಸ್ ಕಾಕಸ್ ಎಂಬ ಕೀಟಗಳು ಇದರ ಆಕರ. ಅಲ್ಪಸಂಖ್ಯೆಯಲ್ಲಿರುವ ಗಂಡುಕ್ರಿಮಿಗಳಿಂದ ಈ ವರ್ಣದ್ರವ್ಯ ದೊರೆಯದು; ಹೆಣ್ಣುಕೀಟಗಳನ್ನು ರೇಷ್ಮೆಹುಳುಗಳಂತೆ ಬೆಳೆಸಲಾಗುತ್ತದೆ. ಇಂಥ ಒಂದೊಂದು ಕೀಟವೂ ಸಾವಿರಕ್ಕೂ ಮಿಗಿಲಾದ ಸಂತಾನ ನೀಡುತ್ತದೆ. ಗರ್ಭತಾಳಿದಾಗ ಹಿರಿಯ ಗಾತ್ರಕ್ಕೆ ಉಬ್ಬಿ ಗೋಂದಿನ ಹನಿಗಳಂತೆ ಕಾಣುವ, ಗಿಡದ ಮೇಲಿನ ಈ ಕೀಟಗಳನ್ನು ಮೊಂಡು ಚಾಕುಗಳಿಂದ ಬಿಡಿಸಿ ಚೀಲಗಳಲ್ಲಿ ಸಂಗ್ರಹಿಸಲಾಗುತ್ತದೆ. ಹೀಗೆ ವರ್ಷದಲ್ಲಿ ಮೂರು ಬಾರಿ ಸಂಗ್ರಹಿಸಲಾಗುವ ಕೀಟಗಳನ್ನು ಬಿಸಿನೀರಿನಲ್ಲಿ ಮುಳುಗಿಸಿ ಅಥವಾ ಆವಿ ಇಲ್ಲವೇ ಶಾಖಗಳಿಗೊಳಪಡಿಸಿ ಕೊಂದು ಅನಂತರ ಒಣಗಿಸಲಾಗುತ್ತದೆ. ಪರಿಷ್ಕರಿಸುವ ರೀತಿಯಲ್ಲಿರುವ ವ್ಯತ್ತಾಸವೇ ಕಾಚಿನಿಯಾಲ್ ಮಾದರಿಗಳಲ್ಲಿ ಕಂಡುಬರುವ ವ್ಯತ್ಯಾಸಕ್ಕೆ ಕಾರಣ. ಸತ್ತ ಕೀಟಗಳ ಒಣಗಿದ ಪುಡಿಯೇ ಮಾರುಕಟ್ಟೆಯಲ್ಲಿ ದೊರೆಯುವ ವರ್ಣದ್ರವ್ಯ. ಈಚಿನ ಹಲವು ವರ್ಷಗಳವರೆಗೂ ಅನೇಕ ದೇಶಗಳಲ್ಲಿ ಕಾಚಿನಿಯಾಲ್ ಸಾಕಣೆ ಇತ್ತು. ಆದರೆ ಕೃತಕ ವರ್ಣದ್ರವ್ಯ ಉದ್ದಿಮೆಯಿಂದಾಗಿ ಈ ಕೀಟಗಳ ಸಾಕಣೆ ಬಹು ಕಡಿಮೆಯಾಗಿ ಮೆಕ್ಸಿಕೋವಿನಲ್ಲಿ ಮಾತ್ರ ಅಲ್ಪಸ್ವಲ್ಪ ಉಳಿದಿದೆ.

## ಬಾಹ್ಯ ಸಂಪರ್ಕಗಳು
## ಉಲ್ಲೇಖಗಳು
ವರ್ಗ:ಬಣ್ಣಗಳು
ಮಿಯೋಶಿ ಸುಗಿಮಾಚಿ

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ

**ಮಿಯೋಶಿ ಸುಗಿಮಾಚಿ** (ಏಪ್ರಿಲ್ 20, 1905 – ಜುಲೈ 3, 1983), "ಮಿಯೋಶಿ ನಟೋರಿ" ಎಂದು ಜನಿಸಿದರು ಮತ್ತು ನಂತರ "ಮಿಯೋಶಿ ಯೊರಿಟಾ" ಎಂದು ಕರೆಯಲ್ಪಡುವರು, 1920 ಮತ್ತು 1930 ರ ದಶಕಗಳಲ್ಲಿ ಅಂತರರಾಷ್ಟ್ರೀಯ ಪ್ರವಾಸ ಮಾಡಿದ ಜಪಾನೀಸ್-ಅಮೇರಿಕನ್ ಸೋಪ್ರಾನೊ ಗಾಯಕಿ.

## ಆರಂಭಿಕ ಜೀವನ ಮತ್ತು ಶಿಕ್ಷಣ
ನಟೋರಿ ಜಪಾನ್‌ನ ಫುಜಿಮಿ, ನಾಗಾನೊ ಪ್ರಾಂತ್ಯದಲ್ಲಿ ಜನಿಸಿದರು ಮತ್ತು ಸಿಯಾಟಲ್, ವಾಷಿಂಗ್ಟನ್ ನಲ್ಲಿ ಬೆಳೆದರು, ಇವರು ರ್ಯೋರಿಯೊ ನಟೋರಿಯ  ಮತ್ತು ಒರಿಕೊ ಒನೊ ಅವರ ಮಗಳು. ಅವರು ಇಟಲಿಯಲ್ಲಿ ಮತ್ತು ಗೈಡೋ ಕ್ಯಾಸೆಲೋಟಿ ಅವರೊಂದಿಗೆ ಸಂಗೀತವನ್ನು ಅಧ್ಯಯನ ಮಾಡಿದರು.
## ವೃತ್ತಿಜೀವನ
ಸುಗಿಮಾಚಿ, ಭಾವಗೀತಾತ್ಮಕ ಗಾಯಕ, 1920 ರ ದಶಕದಲ್ಲಿ ಸಿಯಾಟಲ್ ಮತ್ತು ಲಾಸ್ ಏಂಜಲೀಸ್‌ನಲ್ಲಿ ರೇಡಿಯೋ ಕಾರ್ಯಕ್ರಮಗಳಲ್ಲಿ ಹಾಡಿದರು, ಮತ್ತು ಸಿಯಾಟಲ್ ಸಿವಿಕ್ ಒಪೇರಾ ಕಂಪನಿಯೊಂದಿಗೆ. "ಸುಗಿಮಾಚಿ ಅದ್ಭುತವಾದ ಧ್ವನಿ ಶ್ರೇಣಿಯನ್ನು ಹೊಂದಿದ್ದು, ಒಪೆರಾ ಪ್ರಸಾರಗಳು ಅವರ ಧ್ವನಿಯ ಶುದ್ಧತೆ ಮತ್ತು ಗುಣಮಟ್ಟವನ್ನು ಗಮನಾರ್ಹ ರೀತಿಯಲ್ಲಿ ಹೊರತರುತ್ತವೆ, ಬಹುಶಃ ಬೇರೆ ಯಾವುದೇ ರೀತಿಯಲ್ಲಿರುವುದಕ್ಕಿಂತ ಹೆಚ್ಚಾಗಿ ರೇಡಿಯೊದಲ್ಲಿ," ಎಂದು 1928 ರಲ್ಲಿ "ಲಾಸ್ ಏಂಜಲೀಸ್ ಟೈಮ್ಸ್" ಬರಹಗಾರ ವರದಿ ಮಾಡಿದ್ದಾರೆ. ಮಿಲನ್‌ನಲ್ಲಿನ *ಮೇಡಮಾ ಬಟರ್‌ಫ್ಲೈ* ನಲ್ಲಿ ಪ್ರಮುಖ ಪಾತ್ರವೂ ಸೇರಿದಂತೆ. ಅವರು 1930 ರಲ್ಲಿ ವ್ಯಾಂಕೋವರ್‌ನಲ್ಲಿ ಒಂದು ಸಂಗೀತ ಕಚೇರಿಯನ್ನು ನೀಡಿದರು, 1931 ರಲ್ಲಿ ನೊಬುಹಿಟೊ, ಪ್ರಿನ್ಸ್ ಟಕಮಾಟ್ಸು/ಪ್ರಿನ್ಸ್ ಮತ್ತು ಕಿಕುಕೊ, ಪ್ರಿನ್ಸೆಸ್ ಟಕಮಾಟ್ಸು ಲಾಸ್ ಏಂಜಲೀಸ್ ಸ್ವಾಗತದಲ್ಲಿ ಹಾಡಿದರು, ಮತ್ತು 1932 ರ ಲಾಸ್ ಏಂಜಲೀಸ್ ಮತ್ತು ಸ್ಯಾನ್ ಫ್ರಾನ್ಸಿಸ್ಕೋ ನಿರ್ಮಾಣದ ಪುಸ್ಸಿನಿ ಒಪೆರಾದಲ್ಲಿ ಮೇಡಮ್ ಬಟರ್‌ಫ್ಲೈ ಆಗಿ ಮತ್ತೆ ನಟಿಸಿದರು. ೧೯೩೩ ರಲ್ಲಿ ಅವರು ತಮ್ಮ ಪತಿ ಯೇಮಿಟ್ಸು ಸುಗಿಮಾಚಿ ಮತ್ತು ಸಂಯೋಜಕ ಕ್ಲೌಡ್ ಲ್ಯಾಫಮ್ ಬರೆದ "ಒಪೆರಾ-ಪೇಜೆಂಟ್" "ಸಕುರಾ" ನಲ್ಲಿ ನಟಿಸಿದರು. ಹಾಲಿವುಡ್ ಬೌಲ್ನಲ್ಲಿ ಅದರ ಪ್ರಥಮ ಪ್ರದರ್ಶನದಲ್ಲಿ. ೧೯೩೪ ರಲ್ಲಿ, ಅವರು ಪಸಾಡೆನಾದಲ್ಲಿ ನಡೆದ ಜಪಾನೀಸ್ ಚರ್ಚ್ ಯುವ ಕಾರ್ಯಕ್ರಮದ ಪ್ರಯೋಜನಕ್ಕಾಗಿ ಒಂದು ಸಂಗೀತ ಕಚೇರಿಯಲ್ಲಿ ಹಾಡಿದರು. ಅವರು 1936 ರಲ್ಲಿ ಪೋರ್ಟ್ಲ್ಯಾಂಡ್, ಒರೆಗಾನ್ ನಲ್ಲಿ ನಡೆದ *ಸಕುರಾ* ನಾಟಕದ ನಿರ್ಮಾಣದಲ್ಲಿ ಹಾಡಿದರು.  ೧೯೩೬ ರಲ್ಲಿ, ಅವರು ತಮ್ಮ ವೃತ್ತಿಜೀವನದ ಕುರಿತಾದ ಚಿತ್ರದಲ್ಲಿ ಕಾಣಿಸಿಕೊಳ್ಳಲು ಮಾತುಕತೆ ನಡೆಸುತ್ತಿದ್ದರು. ಅವರು 1930 ರ ದಶಕದಲ್ಲಿ ಜಪಾನ್‌ನಲ್ಲಿ ರೆಕಾರ್ಡಿಂಗ್‌ಗಳನ್ನು ಮಾಡಿದರು. 1937 ರಲ್ಲಿ, ನ್ಯೂಯಾರ್ಕ್‌ನ ನ್ಯೂಯಾರ್ಕ್ ಹಿಪ್ಪೋಡ್ರೋಮ್/ಹಿಪ್ಪೋಡ್ರೋಮ್ ಥಿಯೇಟರ್ ನಲ್ಲಿ ಮೇಡಮ್ ಬಟರ್‌ಫ್ಲೈ ಪಾತ್ರವನ್ನು ಹಾಡಲು ಅವರು ಸಹಿ ಹಾಕಿದರು.

## ವೈಯಕ್ತಿಕ ಜೀವನ
1925 ರಲ್ಲಿ, ಮಿಯೋಶಿ ನಟೋರಿ ಜಪಾನೀಸ್ ಮೂಲದ ಪತ್ರಕರ್ತೆ ಯೇಮಿಟ್ಸು ಸುಗಿಮಾಚಿ ಅವರನ್ನು ವಿವಾಹವಾದರು. ಅವರು 1930 ರ ದಶಕದಲ್ಲಿ ವಿಚ್ಛೇದನ ಪಡೆದರು; ಅವರ ಮಗಳು ಮಿಕ್ಕಿ 1958 ರಲ್ಲಿ ನಿಧನರಾದರು. ಅವರು 1947 ರಲ್ಲಿ ಮರು ವಿವಾಹವಾದರು, ಅವರ ಎರಡನೇ ಪತಿ ಗೊರೊ ಯೊರಿಟಾ. ಅವರು 1979 ರಲ್ಲಿ ಸ್ವಾಭಾವಿಕ ಅಮೇರಿಕನ್ ನಾಗರಿಕರಾದರು. ಅವರ ಎರಡನೇ ಪತಿ 1982 ರಲ್ಲಿ ನಿಧನರಾದರು, ಮತ್ತು ಅವರು 1983 ರಲ್ಲಿ 78 ನೇ ವಯಸ್ಸಿನಲ್ಲಿ ಸಿಯಾಟಲ್‌ನಲ್ಲಿ ನಿಧನರಾದರು.
## References
## ಬಾಹ್ಯ ಕೊಂಡಿಗಳು
* A 1935 newspaper photo of Sugimachi, in the Hoji Shinbun Digital Collection
ಕಾಕ್ಸ್‌ ಕೂಂಬ್

**ಕಾಕ್ಸ್ ಕೂಂಬ್   ** ನಾನಾ ಬಗೆಯ ಬಣ್ಣಗಳಿಂದ ಕೂಡಿದ ಅಂದವಾದ ಹೂ ಬಿಡುವ ವಾರ್ಷಿಕ ಸಸ್ಯ. ಹೂಗೊಂಚಲುಗಳು ಹುಂಜದ ತಲೆಯ ಮೇಲಿನ ಶಿಖೆಯನ್ನು ಹೋಲುವುದರಿಂದ ಇದಕ್ಕೆ ಈ ಹೆಸರು. ಕನ್ನಡದಲ್ಲಿ ಕೋಳಿಜುಟ್ಟು ಗಿಡ ಎಂಬ ಹೆಸರೂ ಇದೆ. ಇದು ಸುಂದರವಾದ ಉದ್ಯಾನಸಸ್ಯವೆಂದು ಪ್ರಸಿದ್ಧವಾಗಿದೆ. ಕುಂಡಗಳಲ್ಲಿ, ಮಡಿಗಳಲ್ಲಿ ಬೆಳೆಸುತ್ತಾರೆ. ಇದು ದಂಟಿನ ಸೊಪ್ಪಿನ ಕುಟುಂಬವಾದ ಅಮರಾಂತೇಸೀ ಕುಟುಂಬಕ್ಕೆ ಸೇರಿದೆ. ಇದರ ಶಾಸ್ತ್ರೀಯ ಹೆಸರು ಸಿಲೋಸಿಯ ಕ್ರಿಸ್ಟೇಟ. 
## ಸಸ್ಯ ಲಕ್ಷಣಗಳು
ಸುಮಾರು 35-60 ಸೆಂ.ಮೀ. ಎತ್ತರಕ್ಕೆ ಬೆಳೆಯುವ ಮೂಲಿಕೆ ಸಸ್ಯ (ಹರ್ಬ್) ಇದು. ಎಲೆಗಳು ಉದ್ದವಾಗಿವೆ; ಅವುಗಳ ಜೋಡಣೆ ಪರ್ಯಾಯ ಮಾದರಿಯದು. ಗಿಡಕ್ಕೆ ಸುಮಾರು 5 ತಿಂಗಳ ವಯಸ್ಸಾದಾಗ ಮುಖ್ಯ ಕಾಂಡದ ತುದಿಯಲ್ಲಿ ಸಂಕೀರ್ಣ ಮಾದರಿಯ ಒಂದು ದೊಡ್ಡ ಹೂ ಗೊಂಚಲು ಹುಟ್ಟುತ್ತದೆ. ಇದು ಬುಡದಲ್ಲಿ ಚಪ್ಪಟೆಯಾಗಿಯೂ ತುದಿಯಲ್ಲಿ ಮುದ್ದೆಯಾಗಿಯೂ ಇದೆ. ಅಲ್ಲದೆ ಮೇಲ್ಭಾಗದಲ್ಲಿನ ಕವಲುಗಳೆಲ್ಲ ಬಹಳ ಒತ್ತಾಗಿಯೂ ಅಲೆಯಲೆಯಾಗಿಯೂ ಜೋಡಣೆಯಾಗಿವೆ. ಹೂಗೊಂಚಲು ಮಖಮಲ್ಲಿನಂತೆ ಮೃದುವಾಗಿ ಕೆಂಪು, ತಿಳಿಗೆಂಪು, ಹಳದಿ, ಕಿತ್ತಳೆ, ಊದಾ ಮುಂತಾದ ಬಣ್ಣಗಳಿಂದ ಕೂಡಿ ನೋಡಲು ಬಲು ಆಕರ್ಷಕವಾಗಿದೆ. ಇದು ಸುಮಾರು ಒಂದೂವರೆ ತಿಂಗಳಿನವರಿಗೂ ಕೆಡದಂತೆ ಬಾಡದಂತೆ ಗಿಡದ ಮೇಲಿರುವುದು ಇದರ ವೈಶಿಷ್ಟ್ಯ. ಹೂಗಳು ಬಲು ಚಿಕ್ಕ ಗಾತ್ರದವು. ಒಂದೊಂದಕ್ಕೂ ವರ್ಣಮಯವಾದ ಬ್ರ್ಯಾಕ್ಟುಗಳಿವೆ. ಪ್ರತಿಹೂವಿನಲ್ಲೂ 5 ಬಿಡಿ ಬಿಡಿಯಾದ ಪೆರಿಯಾಂತು ಪಾಲಿಗಳೂ 5 ಕೇಸರಗಳೂ ಒಂದೇ ಕೋಣೆಯುಳ್ಳ ಉಚ್ಚಸ್ಥಾನದ ಅಂಡಾಶಯವೂ ಇವೆ. ಅಂಡಕಗಳು 4-8. ಫಲ ಚೀಲದಂತೆ ಕಾಣುತ್ತದೆ. ಇದಕ್ಕೆ ಪೈಕ್ಸಿಸ್ ಎಂದು ಹೆಸರು. ಬೀಜಗಳು ಅತಿ ಚಿಕ್ಕವು; ಅವಕ್ಕೆ ಗಟ್ಟಿಯಾದ ಹೊದಿಕೆಯಿದೆ. ಹೂಗೊಂಚಲಿನ ಕೆಳಭಾಗದಲ್ಲಿರುವ ಹೂಗಳಲ್ಲಿ ಮಾತ್ರ ಬೀಜಗಳು ಉತ್ಪತ್ತಿಯಾಗುತ್ತವೆ.
## ಸಸ್ಯಾಭಿವೃದ್ಧಿ
ಉದ್ಯಾನಪ್ರಾಮುಖ್ಯವನ್ನು ಪಡೆದಿರುವ ಈ ಸಸ್ಯವನ್ನು ಬೀಜಗಳ ಮುಖಾಂತರ ವೃದ್ಧಿಸಬಹುದು. ಮೊದಲು ಬೀಜಗಳನ್ನು ಒಟ್ಲು ಪಾತಿಗಳಲ್ಲಿ ಬಿತ್ತಬೇಕು. ಬೀಜ ಮೊಳೆತು ಹುಟ್ಟಿದ ಸಸಿಗಳು 4-6 ಎಲೆಗಳುಳ್ಳವಾದ ಮೇಲೆ ಬೇರೆ ಮಡಿಗಳಿಗೊ ಕುಂಡಗಳಿಗೊ ಸ್ಥಳಾಂತರಿಸಬೇಕು. ಮಡಿಗಳಲ್ಲಿ ಬೆಳೆಸುವುದಾದರೆ ಸಸಿಗಳಿಗೆ ಒಂದರಿಂದ ಒಂದೂವರೆ ಅಡಿ ಅಂತರವಿರಬೇಕು. ಅನಂತರ ಒಂದೂವರ, ಎರಡು ಮತ್ತು ಮೂರು ತಿಂಗಳುಗಳಿಗೊಮ್ಮೆಂiÀiಂತೆ ಮೂರು ಬಾರಿ ಮೇಲುಗೊಬ್ಬರ ಕೊಡಬೇಕು. ಆಮೇಲೆ 5 ಸಲ ಹಿಂಡಿ ಗೊಬ್ಬರದ ದ್ರಾವಣ ಹಾಕಬೇಕು. ಹೀಗೆ ಮಾಡಿದಲ್ಲಿ ಗಿಡದ ಬೆಳೆವಣಿಗೆ ಹುಲುಸಾಗಿದ್ದು ಸುಮಾರು 5 ತಿಂಗಳಿಗೆ ಹೂ ಬಿಡುತ್ತದೆ.
## ಔಷಧೀಯ ಗುಣಗಳು
ಕಾಕ್ಸ್‍ಕೂಂಬಿಗೆ ಔಷಧಿಯ ಮಹತ್ತ್ವವೂ ಇದೆ. ಅತಿಸಾರ ಮುಂತಾದ ರೋಗಗಳಿಗೆ ಹೂವಿನ ಭಾಗಗಳನ್ನು ಬಳಸುವುದುಂಟು.
## ಬಾಹ್ಯ ಸಂಪರ್ಕಗಳು
## ಉಲ್ಲೇಖಗಳು
ವರ್ಗ:ಸಸ್ಯಗಳು
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಅಲಂಕಾರಿಕ ಸಸ್ಯಗಳು
ವರ್ಗ:ಹೂವುಗಳು
ಚೈನದ ಪಾಕ ಪದ್ದತಿ

ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫ ಲೇಖನ
**ಚೈನದ ಪಾಕ ಪದ್ದತಿ**

ಚೀನೀ ಪಾಕಪದ್ಧತಿಯಲ್ಲಿ ಚೀನಾದ ಭಕ್ಷ್ಯಗಳು ಮತ್ತು ಪ್ರಪಂಚದ ಇತರ ಭಾಗಗಳಿಂದ ಬಂದ ಚೀನೀ ಜನರ ಪಾಕ ಪದ್ದತಿಯೂ ಸೇರಿದೆ. ಚೀನೀ ವಲಸಿಗರು ಮತ್ತು ದೇಶದ ಐತಿಹಾಸಿಕ ಪ್ರಭಾವದಿಂದಾಗಿ, ಸ್ಥಳೀಯ ಅಭಿರುಚಿಗಳಿಗೆ ತಕ್ಕಂತೆ ಮಾರ್ಪಾಡುಗಳೊಂದಿಗೆ ಚೀನೀ ಪಾಕಪದ್ಧತಿಯು ಏಷ್ಯಾ ಮತ್ತು ಅದರಾಚೆಗಿನ ಇತರ ಪಾಕಪದ್ಧತಿಗಳ ಮೇಲೆ ಹೆಚ್ಚು ಪ್ರಭಾವ ಬೀರಿದೆ. ಅಕ್ಕಿ, ಸೋಯಾ ಸಾಸ್, ನೂಡಲ್ಸ್, ಚಹಾ, ಮೆಣಸಿನಕಾಯಿ ಎಣ್ಣೆ ಮತ್ತು ಟೋಫು ಕೂಡ ಚೀನೀ ಆಹಾರದ ಪ್ರಧಾನ ಆಹಾರಗಳಾಗಿವೆ, ಜೊತೆಗೆ ಚಾಪ್‌ಸ್ಟಿಕ್‌ಗಳು ಮತ್ತು ವೋಕ್ಸ್‌ನಂತಹ ಪಾತ್ರೆಗಳು, ಇವುಗಳನ್ನು ಈಗ ಪ್ರಪಂಚದಾದ್ಯಂತ ಕಾಣಬಹುದು.
## ಪ್ರಾದೇಶಿಕ ಪಾಕಪದ್ಧತಿಗಳು
ಚೀನೀ ಪಾಕಪದ್ಧತಿಯು ಹೆಚ್ಚಿನ ಪ್ರಮಾಣದ ಪ್ರಾದೇಶಿಕ ವೈವಿಧ್ಯತೆಯನ್ನು ಹೊಂದಿದೆ. ಅನೇಕ ವಿಭಿನ್ನ ಶೈಲಿಗಳು ಚೀನೀ ಪಾಕಪದ್ಧತಿಗೆ ಕೊಡುಗೆ ನೀಡುತ್ತವೆ ಆದರೆ ಬಹುಶಃ ಅತ್ಯಂತ ಪ್ರಸಿದ್ಧ ಮತ್ತು ಪ್ರಭಾವಶಾಲಿಯೆಂದರೆ ಕ್ಯಾಂಟೋನೀಸ್ ಪಾಕಪದ್ಧತಿ, ಶಾಂಡೊಂಗ್ ಪಾಕಪದ್ಧತಿ, ಜಿಯಾಂಗ್ಸು ಪಾಕಪದ್ಧತಿ (ನಿರ್ದಿಷ್ಟವಾಗಿ ಹುವಾಯಾಂಗ್ ಪಾಕಪದ್ಧತಿ) ಮತ್ತು ಸಿಚುವಾನ್ ಪಾಕಪದ್ಧತಿ. ಸಂಪನ್ಮೂಲ ಲಭ್ಯತೆ, ಹವಾಮಾನ, ಭೌಗೋಳಿಕತೆ, ಅಡುಗೆ ತಂತ್ರಗಳು ಮತ್ತು ಜೀವನಶೈಲಿಯಂತಹ ಅಂಶಗಳಿಂದ ಈ ಶೈಲಿಗಳು ಪರಸ್ಪರ ಭಿನ್ನವಾಗಿವೆ.
## ಪ್ರಧಾನ ಆಹಾರಗಳು
ಚೀನಾದಲ್ಲಿ ಪ್ರಧಾನ ಆಹಾರಗಳು: ಅಕ್ಕಿ, ಬ್ರೆಡ್ ಮತ್ತು ವಿವಿಧ ರೀತಿಯ ನೂಡಲ್ಸ್ ಚೀನೀ ಪೂರ್ವಜರು ಸುಮಾರು 8,000 ರಿಂದ 9,000 ವರ್ಷಗಳ ಹಿಂದೆ ರಾಗಿ, ಅಕ್ಕಿ ಮತ್ತು ಇತರ ಧಾನ್ಯಗಳನ್ನು ಯಶಸ್ವಿಯಾಗಿ ಬೆಳೆಸಿದರು. ಮತ್ತೊಂದು ಪ್ರಧಾನ ಆಹಾರವಾದ ಗೋಧಿ, ಇನ್ನೂ ಮೂರು ಅಥವಾ ನಾಲ್ಕು ಸಾವಿರ ವರ್ಷಗಳನ್ನು ತೆಗೆದುಕೊಂಡಿತು. ಮೊದಲ ಬಾರಿಗೆ, ಧಾನ್ಯಗಳು ಜನರಿಗೆ ಸ್ಥಿರವಾದ ಆಹಾರವನ್ನು ಒದಗಿಸಿದವು. ಆಹಾರಗಳಲ್ಲಿ ವೈವಿಧ್ಯತೆಯ ಕೊರತೆಯಿಂದಾಗಿ, ಚೀನೀ ಜನರು ಹೊಸ ಆಹಾರಕ್ರಮಕ್ಕೆ ಹೊಂದಿಕೊಳ್ಳಬೇಕಾಯಿತು. ಮಾಂಸ ವಿರಳವಾಗಿತ್ತು, ಆದ್ದರಿಂದ ಜನರು ಸಣ್ಣ ಪ್ರಮಾಣದಲ್ಲಿ ಮಾಂಸ ಮತ್ತು ಅಕ್ಕಿ ಅಥವಾ ನೂಡಲ್ಸ್‌ನೊಂದಿಗೆ ಬೇಯಿಸಿದರು. ಅವರು ಸೋಯಾಬೀನ್ ಮತ್ತು ತರಕಾರಿಗಳನ್ನು ಸಹ ಸೇರಿಸಿದರು. ಗಿಡಮೂಲಿಕೆಗಳು, ಔಷಧೀಯ ಸಸ್ಯಗಳು ಇತ್ಯಾದಿಗಳನ್ನು ಪಾನೀಯಗಳು, ತಂಪು ಪಾನೀಯಗಳಾಗಿ ಬಳಸಲಾಗುತ್ತದೆ.

## ಡೈರಿ ಉತ್ಪನ್ನಗಳು
ಹಿಂದಿನ ರಾಜವಂಶಗಳಲ್ಲಿ ಚೀನಿಯರು ಹಾಲು ಮತ್ತು ಇತರ ಡೈರಿ ಉತ್ಪನ್ನಗಳನ್ನು ಸೇವಿಸುತ್ತಿದ್ದರು, ಆದರೆ ಹಸುಗಳಿಂದ ಅಲ್ಲ, ಆದರೆ ಕುಮಿಸ್ (ಹುದುಗಿಸಿದ ಕುದುರೆ ಹಾಲು) ಅಥವಾ ಮೇಕೆ ಹಾಲು. ಐತಿಹಾಸಿಕವಾಗಿ ಉತ್ತರ ಚೀನಾದಲ್ಲಿ ಕುಮಿಗಳನ್ನು ಸೇವಿಸಲಾಗುತ್ತಿತ್ತು.
ಐತಿಹಾಸಿಕವಾಗಿ, ಚೀನಾದ ಜನಸಂಖ್ಯೆಯಲ್ಲಿ ಲ್ಯಾಕ್ಟೋಸ್ ಅಸಹಿಷ್ಣುತೆಯ ಹೆಚ್ಚಿನ ಹರಡುವಿಕೆಯಿಂದಾಗಿ, ಅನೇಕ ಚೀನೀ ಅಡುಗೆಯವರು ಹಾಲನ್ನು ಬಳಸಲು ಪ್ರಯತ್ನಿಸಿದ್ದಾರೆ. ಆದಾಗ್ಯೂ, ಇಂದು, ಚೀನಾದ ಪಾಕಪದ್ಧತಿಯಲ್ಲಿ ಡೈರಿ ಉತ್ಪನ್ನಗಳನ್ನು ಹೆಚ್ಚಾಗಿ ಬಳಸಲಾಗುತ್ತದೆ, ಉದಾಹರಣೆಗೆ ಗುವಾಂಗ್‌ಡಾಂಗ್ ಪ್ರಾಂತ್ಯದಲ್ಲಿ "ಡಬಲ್ ಸ್ಕಿನ್ ಮಿಲ್ಕ್" ಸಿಹಿತಿಂಡಿ, ಯುನ್ನಾನ್‌ನಲ್ಲಿ ಉಜ್ಜುವ (ಪೇರಳೆ ಕೇಕ್) ಚೀಸ್ ಮತ್ತು ಕ್ವಿಂಗ್‌ಹೈ ಮತ್ತು ಕ್ಸಿನ್‌ಜಿಯಾಂಗ್‌ನಲ್ಲಿ ಕೊಝಾಪು. ಚೀನಾದಲ್ಲಿ ಬಹಳ ಜನಪ್ರಿಯವಾಗಿರುವ ಅನೇಕ ರೀತಿಯ ಡೈರಿ ಸಿಹಿತಿಂಡಿಗಳಿವೆ.
## ಚೈನೀಸ್ ಸೂಪ್‌ಗಳು
ದಕ್ಷಿಣ ಚೀನಾದ ಕೆಲವು ಭಾಗಗಳಲ್ಲಿ, ಸೂಪ್‌ಗಳನ್ನು (ಚೈನೀಸ್: 湯/汤 ಟ್ಯಾಂಗ್) ತಣ್ಣನೆಯ ಭಕ್ಷ್ಯಗಳು ಮತ್ತು ಮುಖ್ಯ ಕೋರ್ಸ್‌ಗಳ ನಡುವೆ ನೀಡಲಾಗುತ್ತದೆ. ಚೀನಾದ ಇತರ ಭಾಗಗಳಲ್ಲಿ, ಸೂಪ್ ಅನ್ನು ಮುಖ್ಯ ಕೋರ್ಸ್‌ಗಳು ಮತ್ತು ಎಂಟ್ರೀಗಳ ನಡುವೆ, ಶೆಲ್‌ಫಿಶ್ ತಿಂಡಿ ಅಥವಾ ಹಣ್ಣಿನ ಸಲಾಡ್‌ಗಿಂತ ಮೊದಲು ನೀಡಲಾಗುತ್ತದೆ. ವೊಂಟನ್ ಸೂಪ್, ಹರ್ಬಲ್ ಚಿಕನ್ ಸೂಪ್, ಹಾಟ್ ಅಂಡ್ ಸೋರ್ ಸೂಪ್, ವಿಂಟರ್ ಎಗ್‌ಗ್ಲ್ಯಾಂಟ್ ಸೂಪ್ ಮುಂತಾದ ಅನೇಕ ಸಾಂಪ್ರದಾಯಿಕ ಚೀನೀ ಸೂಪ್‌ಗಳಿವೆ.
## ಉಲ್ಲೇಕ
ವರ್ಗ:ವಿಕಿಪೀಡಿಯ ಏಷ್ಯನ್ ತಿಂಗಳು ೨೦೨೫
ಕಾನ್ಸ್ಟಂಟೈನ್ ಪಾವ್ಲೊವಿಚ್

**ಕಾನ್ಸ್ಟಂಟೈನ್ ಪಾವ್ಲೊವಿಚ್**  1779-1831. ರಷ್ಯದ ಚಕ್ರವರ್ತಿ 1ನೆಯ ಪಾಲ್ ಮತ್ತು ಮೇರಿಯ ಡೊರೊಥಿಯಾರ ಮಗ . 1 ನೆಯ ಅಲೆಕ್ಸಾಂಡರ್ ಮತ್ತು 1ನೆಯ ನಿಕೊಲಾಸ್ ಇವನ ಸೋದರರು. ಫ್ರೆಡರಿಕ್ ಸೀಸರ್ ಡೆ ಲಾ ಹಾರ್ಪ್ ಇವನ ವಿದ್ಯಾಗುರು. ಸಣ್ಣ ವಯಸ್ಸಿನಲ್ಲಿ ಜರ್ಮನಿಯ ಜೂಲಿಯಾನ ಕೋಬರ್ಗಳನ್ನು ವರಿಸಿ 1799ರಲ್ಲಿ ಆ ವಿವಾಹವನ್ನು ರದ್ದುಗೊಳಿಸಿದ. ಅದೇ ವರ್ಷ ಎ. ವಿ. ಸುವಾರಫನ ನೇತೃತ್ವದಲ್ಲಿ ಫ್ರಾನ್ಸಿನ ವಿರುದ್ಧ ಮಾಡಿದ ಯುದ್ಧದಲ್ಲಿ ಬಾಸಿನಾನೊ ಕದನದಲ್ಲಿ ಸೋಲನ್ನನುಭವಿಸಬೇಕಾಯಿತಾದರೂ ನೊವಿ ಕದನದಲ್ಲಿ ಅಸಾಧಾರಣ ಶೌರ್ಯದಿಂದ ಕಾದಿ ಚಕ್ರವರ್ತಿಯ ಪ್ರೀತಿಯನ್ನೂ ಯುವರಾಜನೆಂಬ (ತ್ಸೆಸಾರೆವಿಜ್) ಬಿರುದನ್ನೂಗಳಿಸಿದ. 1805 ರಲ್ಲಿ ಆಸ್ಟರ್‍ಲಿಟ್ಸ್ ಕದನದಲ್ಲಿ ಇವನಿಗೆ ಸೋಲು ಕಾದಿತ್ತು. ಆದರೂ 1807, 1812, 1813 ಮತ್ತು 1814 ಕದನಗಳಲ್ಲಿ ಬಹಳ ಸಾಹಸದಿಂದ ಹೋರಾಡಿದ. ಯುದ್ಧತಂತ್ರದಲ್ಲಿ ಇವನು ನಿಪುಣನಾಗಿರಲಿಲ್ಲ.
, a Russian victory]]
1814 -15ರ ವಿಯೆನ್ನ ಕಾಂಗ್ರೆಸಿನ ತೀರ್ಮಾನದಂತೆ ಪೋಲೆಂಡಿನಲ್ಲಿ ಸಂಧಾನಬದ್ಧ ರಾಜ್ಯವ್ಯವಸ್ಥೆಯೇರ್ಪಟ್ಟು ಅದು ರಷ್ಯದ ಚಕ್ರವರ್ತಿಯ ಆಡಳಿತಕ್ಕೊಳಪಟಿತು. ಚಕ್ರವತಿ ಅಲೆಕ್ಸಾಂರ ತನ್ನ ಸೋದರನಾದ ಕಾನ್‍ಸ್ಟ್‍ಂಟೈನನನ್ನು ಪ್ರಾಂತ್ಯಾಧಿಕಾರಿಯ ದರ್ಜೆಯಲ್ಲಿ ಪೋಲೆಂಡಿನ ಮುಖ್ಯ ದಂಡನಾಯಕನನ್ನಾಗಿ ನೇಮಿಸಿದ. ಕಾನ್‍ಸ್ಟಂಟೈನ್ ಅಲ್ಲೇ ನೆಲೆಸಿ, ವಿವಾಹವಾಗಿ, ಕ್ರಮೇಣ ಅಲ್ಲಿಯ ಜನರೊಡನೆ ಬೆರೆತ ; ಪೋಲೆಂಡಿನ ಸೈನ್ಯವನ್ನು ಸುವ್ಯವಸ್ಥಿತಗೊಳಿಸಿದ. ಅಲೆಕ್ಸಾಂಡರನ ಮರಣದಿಂದಾಗಿ ರಷ್ಯದ ಚಕ್ರವರ್ತಿಸ್ಥಾನ ತೆರವಾಯಿತು. ಆಡಳಿತದಲ್ಲಿ ಹೆಚ್ಚಿನ ಪಾಲನ್ನು ಬೇಡುತ್ತಿದ್ದ ಪೋಲೆಂಡಿನ ಕ್ರಾಂತಿಕಾರಿಗಳು ಕಾನ್‍ಸ್ಟಂಟೈನನಿಗೆ ಚಕ್ರವರ್ತಿ ಪದವಿ ದೊರಕಬೇಂದು ಚಳವಳಿ ಹೂಡಿದರು. ಇದರಿಂದ ಕೋಲಾಸನ ಮತ್ತು ಇವನ ನಡುವೆ ವೈಮನಸ್ಯವೇರ್ಪಟ್ಟಿತು. 1828-29 ರಲ್ಲಿ ರಷ್ಯ ತುರ್ಕಿಗಳ ನಡುವೆ ನಡೆದ ಯುದ್ಧದಲ್ಲಿ ಪೋಲೆಂಡಿನ ಸೈನ್ಯ ಬಾಗವಹಿಸದಷ್ಟು ಮಟ್ಟಿಗೆ ವಿರಸ ಬೆಳೆಯಿತು. ಈ ಮಧ್ಯೆ ರಷ್ಯನರೂ ಕಾನ್‍ಸ್ಟಂಟೈನನ ಕಠಿಣ ಆಡಳಿತದಿಂದ ಬೇಸತಿದ್ದರು. 1830ರ ನವೆಂಬರಿನಲ್ಲಿ ವಾರ್ಸಾದಲ್ಲಿ ಯುದ್ಧ ನಡೆದಾಗ ಅದನ್ನು ಕಾನ್‍ಸ್ಟಂಟೈನ್ ನಿರೀಕ್ಷಿಸಿರಲಿಲ್ಲ. ಸೈನ್ಯ ದಂಗೆ ಎದ್ದು ವಿರೋಧಿಗಳನ್ನು ಸೇರಿಕೊಂಡಿತು.ಯುದ್ಧ ಮುಗಿಯುವ ಮುನ್ನವೇ-1831ರಜೂನಿನಲ್ಲಿ- ಕಾನ್‍ಸ್ಟಂಟೈನ್ ಮೃತನಾದ.
## ಬಾಹ್ಯ ಸಂಪರ್ಕಗಳು
* Karnovich, E.P. *T︠S︡esarevich Konstantin Pavlovich*. St Petersburg: A.S. Suvorin, 1899. 2 vols.
*

## ಉಲ್ಲೇಖಗಳು
ವರ್ಗ:ರಷ್ಯ
ವರ್ಗ:ಇತಿಹಾಸ
ವರ್ಗ:ರಾಜರು
ಕಾನ್ಸ್ಟಂಟೈನ್ (ಪ್ಲೇವಿಯಸ್)

**ಕಾನ್ಸ್ಟಂಟೈನ್ (ಪ್ಲೇವಿಯಸ್)** (ಫ್ಲೇವಿಯಸ್ ಕ್ಲಾಡಿಯಸ್ ಕಾನ್ ಸ್ಟಾಂಟಿನಸ್) : ಮರಣ 411. ರೋಮನ್ ಚಕ್ರವರ್ತಿಯೆಂಬ ಪದವಿ ಕಸಿದುಕೊಂಡಿದ್ದವ (407) ಪಶ್ಚಿಮ ರೋಮನ್ ಚಕ್ರವರ್ತಿಯಾಗಿದ್ದ ಫ್ಲೇವಿಯಸ್ ಹೊನೋರಿಯಸನಿಂದಲೂ ಹಾಗೆಂದು ಮನ್ನಣೆ ಪಡೆದಿದ್ದ (409). ಬ್ರಿಟನಿನಲ್ಲಿ ಸಾಧಾರಣ ಸಿಮಾಯಿಯಾಗಿದ್ದು 497ರಲ್ಲಿ ದಳಪತಿಯಾದ. 406ರಲ್ಲಿ ಗಾಲ್ ಪ್ರಾಂತ್ಯದ ಮೇಲೆ ಅನಾಗರಿಕ ಜನರ ದಾಳಿ ನಡೆಸುತ್ತಿದ್ದುದರಿಂದ ಅವರ ವಿರುದ್ದ ಬ್ರಿಟನಿನಲ್ಲಿದ್ದ ರೋಮನ್ ಸೈನ್ಯವನ್ನು ತೆಗೆದುಕೊಂಡು ಯೂರೋಪಿಗೆ ಹೋದ. ಕೇಂದ್ರ ಸರ್ಕಾರ ಸಾರಸನ ನೇತೃತ್ವದಲ್ಲಿ ಕಾನ್ ಸ್ಟಂಟೈನನ ವಿರುದ್ದ ಸೈನ್ಯ ಕಳಿಸಿತು. ಮೊದಲಿಗೆ ಇವನು ಸೋತರೂ 408 ರಲ್ಲಿ ಸಾರಸ್ ಹಿಮ್ಮೆಟ್ಟಬೇಕಾಯಿತು. ಆರಿಲೇಟ್ ಪ್ರಾಂತ್ಯದಲ್ಲಿ ಕಾನಸ್ಟಂಟೈನ್ ಭದ್ರವಾಗಿ ನೆಲೆನಿಂತ. ಸ್ಪೇನಿನ ರೋಮನ್ ಸೈನ್ಯವೂ ಇವನ ಕಡೆ ಸೇರಿತು. ತನ್ನ ಮಗ ಕಾನಸ್ಟನ್ಸನನ್ನು ಸೀಸರನೆಂದು ನೇಮಿಸಿದ. ಹೊನೋರಿಯಸನ ಬಂಧುಗಳು ಎಬ್ಬಿಸಿದ್ದ ದಂಗೆಯನ್ನಡಗಿಸಲು ಗೆರೊಂಷಿಯಸನ ನೇತೃತ್ವದಲ್ಲಿ ಸೈನ್ಯವೊಂದನ್ನು ಕಳಿಸಿದ. 408 ರಲ್ಲಿ ಇಟಲಿಯ ಮೇಲೂ ಯುದ್ಧ ಹೂಡಿದಾಗ ಚಕ್ರವರ್ತಿ ಹೊನೋರಿಯಸ್ ಅವನಿಗೆ ಜಂಟಿ ಚಕ್ರವರ್ತಿಯೆಂದು ಮನ್ನಣೆ ನೀಡಬೇಕಾಯಿತು (409). ಕಾನ್‍ಸ್ಟನ್À್ಸ ಸ್ಪೇನಿನ ಯಾತ್ರೆಯಲ್ಲಿ ಯಶಸ್ವಿಯಾಗಿ ಗಾಲಿಗೆ ಹಿಂದಿರುಗಿದ. ಆದರೆ ಸ್ಪೇನಿನಲ್ಲಿದ್ದ ಗೆರೊಂಷಿಯಸನೂ ಸೈನ್ಯವೂ ಒಂದಾಗಿ ಸಂಚು ಹೂಡಿ, ಮ್ಯಾಕ್ಸಿಮಸ್ ಎಂಬವನನ್ನು ಪ್ರತಿಸ್ಪರ್ಧಿ ಚಕ್ರವರ್ತಿಯಾಗಿ ಎತ್ತಿ ಕಟ್ಟಿದರು. ಇದರಿಂದ ಕಾನ್‍ಸ್ಟಂಟೈನನ ಪ್ರಾಬಲ್ಯ ಕುಗ್ಗಿತು. ಕೊನೆಗೆ ಸು.411ರಲ್ಲಿ ಕಾನ್‍ಸ್ಪನ್ಸ್ ಸೋತು ಸತ್ತ. ಕಾನ್‍ಸ್ಟಂಟೈನ್ ಇಟಲಿಗೆ ದಂಡೆತ್ತಿಹೋದ. ಆದರೆ ಅರಿಲೀಟಿಗೆ ಹಿಮ್ಮೆಟ್ಟಬೇಕಾಯಿತು. ಅಲ್ಲಿ ಹೊನೋರಿಯಸನ ದಳಪತಿಗಳು ಅವನ ಸೈನ್ಯಕ್ಕೆ ಮುತ್ತಿಗೆ ಹಾಕಿದರು. ಕಾನ್‍ಸ್ಟಂಟೈನ್ ಶರಣಾಗತನಾದ. ಶತ್ರುಗಳು 411ರಲ್ಲಿ ಅವನ ಪ್ರಾಣ ತೆಗೆದರು. 
## ಉಲ್ಲೇಖಗಳು
ವರ್ಗ:ರೋಮನ್ ಸಾಮ್ರಾಜ್ಯ
ವರ್ಗ:ರಾಜರು
ವರ್ಗ:ಇತಿಹಾಸ
ವರ್ಗ:ಬ್ರಿಟಿಷ್ ಸಾಮ್ರಾಜ್ಯ
ಕಾನ್ಸ್ಟಂಟೈನ್, ಆಫ್ರಿಕದ

**ಕಾನ್‍ಸ್ಟಂಟೈನ್, ಆಫ್ರಿಕದ** 1020-1087. ಮಧ್ಯಯುಗದಲ್ಲಿ ವೈದ್ಯಕ್ಷೇತ್ರದಲ್ಲಿ ಕೆಲಸ ಮಾಡಿದ ಒಬ್ಬ ಮುಖ್ಯ ವ್ಯಕ್ತಿ.  ಅರಬ್ಬೀ ಭಾಷೆಯ ಪ್ರಮುಖ ಕೃತಿಗಳನ್ನು ಲ್ಯಾಟಿನ್‍ಗೆ ತರ್ಜುಮೆ ಮಾಡಲು ಪ್ರಾರಂಭಿಸಿದವ.  ಬಹುಶಃ ಸಿಸಿಲಿಯಲ್ಲಿ ಕ್ರೈಸ್ತ ಮನೆತನವೊಂದರಲ್ಲಿ ಹುಟ್ಟಿ ಅರಬ್ಬೀ, ಲ್ಯಾಟಿನ್ ಮತ್ತು ಗ್ರೀಕ್ ಭಾಷೆಗಳನ್ನು ಕಲಿತ. 1071ರಲ್ಲಿ ನಾರ್ಮನ್ ಶ್ರೀಮಂತ ರಾಬರ್ಟ್ ಗ್ವಿಸ್ಕಾರ್ಡನ ಸೇವೆಯಲ್ಲಿದ್ದಾಗ ಸಾಲೆರ್ನೊ ನಗರಕ್ಕೆ ಹೋದ. ಅಲ್ಲಿ ಬೆನೆಡಿಕ್ಟೈನ್ ಪಂಥಕ್ಕೆ ಸೇರಿ ಕ್ರೈಸ್ತಪಾದ್ರಿಯಾದ. ಮಾಂಟೆ ಕ್ಯಾಸಿನೋದಲ್ಲಿಯ ಮಠದಲ್ಲಿದ್ದಾಗ ಅರಬ್ಬೀ ಗ್ರಂಥಗಳನ್ನು ಲ್ಯಾಟಿನ್‍ಗೆ ಭಾಷಾಂತರಿಸಿದ. ಸಾಂಸ್ಕತಿಕ ಇತಿಹಾಸಕ್ಕೆ ಇವು ಮಹತ್ತ್ವ ಪೂರ್ಣವಾದ ಕೊಡುಗೆಗಳು. ಇವು ಯೂರೋಪಿನ ಅಂಧಕಾರಯುಗದ ಅಂತ್ಯವನ್ನೂ ವಿದ್ವದ್ಯುಗದ ಪ್ರಾರಂಭವನ್ನೂ ಸೂಚಿಸುತ್ತವೆ. ಇವನು ಭಾಷಾಂತರಿಸಿದ ಕೃತಿಗಳಲ್ಲಿ ಯೆಹೂದ್ಯ ಐಸಾಕ್ ಇಸ್ರೇಲಿಯ (855-955) ಎರಡು ದಾರ್ಶನಿಕ ಕೃತಿಗಳೂ ಪರ್ಷಿಯದ ಇಬ್ನ್ ಅಲ್ ಅಬ್ಬಾಸನ (ಮರಣ 994) ಲೈಬರ್ ರೆಜಿಯಸ್ ಎಂಬ ವೈದ್ಯಗ್ರಂಥದ ಸಂಗ್ರಹವಾದ ಪಾಂಟೆಕನ್ ಎಂಬುದೂ ಮುಖ್ಯವಾದವು. ಕೊನೆಯ ಗ್ರಂಥ ಪಾಶ್ಚಾತ್ಯರಿಗೆ ಮೊದಲ ಬಾರಿಗೆ ಗ್ರೀಕ್ ವೈದ್ಯಪದ್ಧತಿಯ ಪರಿಚಯ ದೊರಕಿಸಿಕೊಟ್ಟಿತು. ಅತಿ ಶೀಘ್ರದಲ್ಲಿ ಯೂರೋಪಿನಲ್ಲೆಲ್ಲ ಇವನ ಬರವಣಿಗೆಗಳು ಪ್ರಸಾರವಾಗಿ ಪ್ರಭಾವ ಬೀರಿದುವು. ಸಾಲೆರ್ನೊ ನಗರದ ವೈದ್ಯಕ ಶಾಲೆಯಲ್ಲಿ ಇವುಗಳ ಪ್ರಭಾವ ಹೆಚ್ಚಾಗಿತ್ತು.

ವರ್ಗ:ವೈದ್ಯರು
ವರ್ಗ:ವೈದ್ಯಶಾಸ್ತ್ರ